recursal/SuperWikiNEXT-32B huggingface dataset:
唔好同**MeMZ**搞亂。
MEMZ發作之後，唔理係熱啟動定冷啟動部電腦，啟動系統識第一時間會出現呢個無限循環嘅死機畫面。
**MEMZ**（病毒代碼：Win32.Trojan.MEMZ.），又嗌**彩虹貓病毒**或**彩虹貓**，係隻針對舊版Windows嘅電腦病毒，亦係種黑客攻擊病毒，識得通過非法下載途徑嚟主動散播。呢隻軟件喺2016年7月9號開始發起大規模攻擊，有歐美地區國家啲電腦受影響。 

個病毒要通過網上下載嚟傳染。佢雖然下載咗之後唔識發作，但若果雙擊打開佢屬下嘅EXE或BAT文件就肯定出事（即使將exe後綴改成bat或com呢啲名都冇用）。病毒發作嗰時，最先好似電腦平時打開記事本啲txt文件噉，不過入面寫住嘅係以下呢啲話：

* 你臺電腦已經俾MEMZ整冧，（英文：Your computer has been fucked by the MEMZ Trojan.）
* 你部電腦唔會再啟動㗎啦。（英文：Your computer won't boot up again.）
* 用得幾耐就幾耐喇！（英文：So use it as long as you can!
* 想熄咗佢會令到你嘅系統即刻玩完，所以唔好試呀！（英文：Trying to kill MEMZ will cause your system to be destroyed instantly, so don't try it. :D）

再跟住程序識自動猛咁打開各種Windows程序同網頁，之後畫面出現不明程度類似3D龍事件噉猛咁變色、鼠標指針變成其它圖標、同埋大量出錯誤窗框、及內存佔用率去到超過100%等等異常現象……隨後輪到木馬設計條友猛咁鬧成個操作系統，最後直到藍屏兼Windows程序全面崩潰為止。

用戶一旦中咗噉嘅病毒，即使重啟電腦或通過任務管理器強制閂程序等途徑都冇用，因為病毒一打開之後，指定嘅病毒程序識修改硬盤MBR分區引導兼自動納入開機嘅計劃任務入面，令開機自動加載。一開機之後，成個屏幕變成彩虹貓嘅動畫畫面，上邊帶有「你臺電腦俾MEMZ整爛咗喇，享受下《彩虹貓》係點㗎啦！」（英文：Your computer has been trashed by the MEMZ Trojan. Now enjoy the Nyan Cat...）嘅白底黑字諷刺性語句。背景音樂重猛咁無限循環播出《彩虹貓》嘅單曲。期間做任何操作都唔可以正常入系統。

隨住事件發酵，後嚟個病毒作者已經俾好多歐美啲網民查到，發現呢個病毒原嚟係德國網友Leurak嘅一手所為。Leurak喺事後公開回應，話佢之所以出噉嘅病毒，係專門鬧到微軟公司嗌用戶升級到Windows 10之後嘅泶㺒嘢。

攷
-

1. 1 2  Watch This Malware Turn a Computer into a Digital Hellscape
2. 1 2  可能是有史以来最污的电脑病毒[*失咗效嘅鏈*] 360Doc
3. ↑  〈memz病毒爆发全过程，没想到最后电脑成这样了！〉. 原著喺2020年3月15號歸檔. 喺2018年9月1號搵到.
4. ↑  leurak's HackerOne Profile
5. 1 2  MEMZ作者Leurak对win10的讨厌 bilibili
世嘉Saturn
**世嘉Saturn**（日文：**セガサターン**，英文：**Sega Saturn**，簡稱「SS」）係日本世嘉一部用CD-ROM嘅32-bit遊戲機。因為係世嘉第六部家用遊戲機，所以用太陽系第六粒行星——土星做名。世嘉Saturn係喺1994年11月22日開始喺日本發售，定價係44800日圓。喺北美同歐洲就分別喺1995年5月11日同7月8日發售。Saturn係雙CPU架構，加埋總共有8粒處理器，但係咁複雜嘅硬件令到開發有唔少困難。

Saturn最初喺日本幾成功，第一日就賣出17萬部。但係喺北美市場就唔係咁成功喇，喺任天堂64推出之後，Saturn嘅市場佔有率就大幅下滑。最後Saturn喺1998年就停產，而佢喺日本嘅銷量只係得580萬部，全球計都只係得926萬部，所以普遍嚟講都視Saturn係一部失敗嘅主機。世嘉無喺Saturn推出超音鼠嘅正統續作，被認為係失敗嘅原因之一。另外，世嘉喺歐美為咗保住Sega 32X（英文：Sega 32x），而對Saturn嘅宣傳唔嗲唔吊；同埋世嘉喺只係推出短短嘅4年就放棄Saturn改為發展Dreamcast，都係導致失敗嘅原因。

Saturn嘅評價主要都係好壞參半。雖然佢有唔少好遊戲，例如飛天幽夢（英文：Nights into Dreams）、飛龍騎士系列（英文：Panzer Dragoon (series)）、Virtua Fighter系列（英文：Virtua Fighter）等，但係都有唔少嘅負評，例如話硬件設計複雜，無乜第三方嘅遊戲咁。

世嘉三四郎
-----

1997年到1998年期間，為咗宣傳Saturn，世嘉請咗初代幪面超人嘅演員藤岡弘飾演世嘉三四郎，拍咗一系列嘅廣告。由於廣告大受歡迎，世嘉唔單止出咗兩個由世嘉三四郎做主角嘅遊戲，更加出埋廣告歌嘅CD，而CD重賣出咗超過十萬張。

睇埋
--

* Dreamcast

|  |  |
| --- | --- |
|  | 維基同享有多媒體嘅嘢：**Sega Saturn** |
退潮時泥涌嘅石灘
**涌**（讀做「沖」，亦作**沖**）係指受潮汐影響嘅河口。潮退嗰陣，河水由涌流入海度；潮漲嗰陣，海水倒灌入涌入面。

詞源
--

《說文解字》裏便，「沖」字嘅解釋係「涌搖也。从水中。讀若動。直弓切。」而「涌」係「滕也。从水甬聲。一曰涌水，在楚國。余隴切。」嗰時「涌」仲未有對應現代cung1（粵）/chōng（普）嘅讀音，因此估計「沖」先係本字。作為地名用字嘅「沖」 喺楚地核心區嘅湖南北部亦有廣泛分佈。而「涌水」亦都係楚國河流名，所以地名用字「涌」可能來自楚文化，同楚文化隨漢人南遷有關。

例
-

喺廣州、深圳、东莞、香港、澳門一带，好多地名都含有「涌」字；亦都有寫成「沖」嘅。

* 香港：東涌、南涌、深涌、溪涌、泥涌、葵涌、大涌、鰂魚涌、麻涌、沙魚涌、蠔涌、大欖涌、涌尾
* 澳門：鴨涌、菜園涌
* 深圳：西涌、葵涌、大冲
* 廣州：東濠涌、沙河涌、上涌、羅沖圍、猎德涌
* 佛山：黎涌

有啲地名如東涌、西涌、葵涌、大涌、深涌等，喺粵港兩地都有。

注釋
--

1. ↑  喺佛山瀾石，倫文敘故鄉

參考
--

1. ↑
2. ↑  〈从"货围"到"人围" 罗冲围欲46亿突围〉. 广州日报. 2015-01-20. 原著喺2017-10-25歸檔. 喺2017-10-25搵到. 原来罗冲围的名字来源于靠近增埗桥的螺涌围、螺涌村，后来外来人渐多为书写方便改作罗冲围
**英格蘭飲食**（英文：English cuisine）係指英格蘭嘅飲食文化。英格蘭飲食有佢嘅獨特特徵，並喺大英帝國時代受到北美、中國、印度等地入口食材嘅影響。英格蘭有代表性嘅街頭食品有炸魚薯條等。喺英格蘭，印度菜、中國菜、泰國菜、意大利菜同法國菜都幾受歡迎。同時英國都係較早接受美國快餐文化嘅國家。根據英國芝士委員會嘅統計，英格蘭有700種以上嘅芝士。英格蘭嘅芝士大部分比較硬，用咗牛奶製作。英格蘭嘅芝士中最出名嘅係車打芝士。英格蘭人每日由朝到晚嘅飲食有早餐、上午茶、早午餐、午餐、下午茶、晚餐同宵夜。除咗屋企同餐館外，酒吧同外賣店都係英格蘭人重要嘅飲食場所。英格蘭係歐洲少數紅茶比咖啡受歡迎嘅國家。喺酒精飲料方面，英格蘭最受歡迎嘅酒精飲品係啤酒。另外雖然產量好少，英格蘭都係葡萄酒生產國。

參考
--

1. ↑  "British Cheese Board home page". 原著喺2019-05-12歸檔. 喺2014-05-11搵到.

連出去
---

* Wikibooks: Cookbook: Cuisine of the United Kingdom
* George Orwell: A Nice Cup of Tea
* British Library Food Stories, a century of revolutionary change in UK food culture
* List of Michelin starred restaurants in the UK

睇埋
--

* 英國指南
* 英格蘭指南
* icon飲食指南

* 英國飲食
	+ 威爾士飲食
	+ 蘇格蘭飲食
* 英格蘭文化

|  |  |
| --- | --- |
| 權威控制 | 
* LCCN: sh85031815

 |
**屋宇建設委員會**（Hong Kong Housing Authority，英文名同宜家房委會個名一樣，下文簡稱屋建會），由香港政府喺1954年4月設立，為當時嘅「白領階級中嘅低薪者」，好似教師、記者、公務員同埋文員等等嘅人，興建一啲水準較高而租金較低廉嘅單位。直到1973年該會被解散為止，一共起咗十個廉租屋邨。

屋建會係當時的香港市政局嘅一個機構，負責屋邨興建問題嘅決策工作，所有市政局議員都是屋建會嘅當然成員；而執行工作，則由市政事務處屋宇建設處負責。

入住資格
----

該會屋邨嘅入住資格，除了要自行申請外，申請人嘅入息也有上限同下限。初時規定申請人嘅入息須為四百元至九百元；及後放寬至四百元至一千二百五十元。

樓宇設計
----

屋建會嘅廉租屋邨，一概由呢個會內部嘅樓宇設計部或者聘請私人公司負責，咁係因為個陣嘅香港政府工務司署忙於應付徙置大廈的建設工作，而唔得閒同屋建會設計樓宇。該會起嘅十個屋邨，得北角邨係有梗房間格，及後因北角邨造價偏高搞到租金高昂，違反咗「廉租」嘅原則，故此自第二個屋邨：西環邨開始，所有興建的屋邨單位都冇咗梗房間隔。

基本上，初時該會之各個屋邨係唔同設計嘅，這和個陣差不多一樣嘅徙置大廈和政府廉租屋相比，的確係好有特色。不過由馬頭圍邨開始，不難發現屋建會屋邨大廈嘅設計已走向一致的風格。

屋建會起嘅廉租屋邨
---------

屋建會起嘅廉租屋邨加埋有十個，分別係：

| 屋邨名稱 | 邊區 | 座數 | 單位數目 | 幾時起好 |
| --- | --- | --- | --- | --- |
| 北角邨 | 北角 | 7 | 1956 | 1958年1月 |
| 西環邨 | 西環 | 5 | 638 | 1959年3月 |
| 蘇屋邨 | 長沙灣 | 16 | 5314 | 1963年4月 |
| 彩虹邨 | 牛池灣 | 11 | 7455 | 1964年10月 |
| 馬頭圍邨 | 土瓜灣 | 5 | 2075 | 1965年1月 |
| 和樂邨 | 觀塘 | 11 | 1940 | 1966年7月 |
| 福來邨 | 荃灣 | 9 | 3128 | 1967年1月 |
| 華富邨 | 薄扶林 | 18 | 4793 | 1971年3月 |
| 坪石邨 | 牛池灣 | 7 | 4575 | 1971年3月 |
| 愛民邨 | 何文田 | 12 | 6288 | 1975年9月 |

解散
--

1972年，個陣嘅香港總督麥理浩爵士宣佈十年建屋計劃，下令將個陣政府三個房屋計劃，即徙置大廈、政府廉租屋邨計劃及屋宇建設委員會廉租屋邨合併：屋建會於翌年四月一日改組為香港房屋委員會、徙置事務處及市政事務處屋宇建設科合併為房屋署，而所有新區、政府廉租屋邨及屋建會廉租屋邨合稱為公共屋邨。

出名嘅人物
-----

* 李福樹，李作元（李冠春）嘅大仔，喺1954年獲政府邀請加入屋建會

參考資料
----

* 香港地方
世界協調時間分區
**世界協調時間**（法文：**Temps Universel Cordonné**；英文：**Coordinated Universal Time**；統一縮寫：**UTC**），又叫做**國際標準時間**、**協調世界時**同埋**世界統一時間**，係目前最重要嘅全球時間協調標準。

歷史
--

世界協調時間係由幾個國家嘅授時天文臺一齊發起嘅，到1963年由國際電訊諮詢委員會嘅第374號建議正式公佈實行。建議付諸實行之後，世界協調時間作過幾次調整，直到1972年為咗簡化調整程序而引入閏秒為止。目前，世界協調時間嘅定義係由國際電訊聯盟通過TF.460-6號建議《標準頻率與授時訊號發佈》（*Standard-frequency and time-signal emissions*）所規定嘅，以原子時嘅秒為基準，又容許通過加閏秒，來彌補地球自轉減慢造成嘅時間差，或者將同格連尼治標準時間嘅時間差維持喺0.9秒之內。總部喺巴黎嘅國際地球自轉與參考系服務（法文：Service international de la rotation terrestre et des systèmes de référence；英文：International Earth Rotation and Reference Systems Service）決定幾時加閏秒。自從世界協調時間實行之後，一共加過25次閏秒，最後一次加閏秒係喺2012年6月30號。

「世界協調時間」嘅法文首字母縮寫係**TUC**，英文首字母縮寫就係**CUT**，英法兩派都希望自己嘅首字母縮寫成為國際標準，於是爭論不休。1970年，喺國際電訊聯盟嘅大會上面，兩派決定妥協，用**UTC**。

應用
--

世界協調時間將全球分成25個一般時區。由於本初子午線位於英國，所以英國嘅時間記做UTC+00:00。英國時區東邊嘅時區嘅時間一般UTC+XX:XX，每向東行一個時區就加一個鐘頭，加幾多個鐘頭就叫做「東幾區」，直到去到國際日期變更線為止；英國時區西邊嘅時區一般記做UTC-XX:XX，每向西行一個時區就減一個鐘頭，減幾多個鐘頭就叫做「西幾區」，又係直到去到國際日期變更線為止。

南極全境用UTC+00:00標準時間，但係各國嘅研究站可以跟返自己國家嘅標準時間。

### 特殊時區

有啲地方嘅時間同隔離時區嘅時間相差唔係一個鐘：

1. 法屬侯爵夫人群島：UTC-09:30；
2. 委內瑞拉：UTC-04:30；
3. 加拿大紐芬蘭：UTC-03:30/02:30；
4. 伊朗：UTC+03:30；
5. 阿富汗：UTC+04:30
6. 印度（包括所有離島）同斯里蘭卡：UTC+05:30；
7. 尼泊爾：UTC+05:45；
8. 緬甸：UTC+06:30；
9. 北韓：UTC+08:30；（而家UTC+09:00）
10. 澳洲西澳洲嘅尤克拉（Eucla）：UTC+08:45；
11. 澳洲北領地同南澳洲：UTC+09:30；
12. 澳屬侯勳爵島（英文：Lord Howe Island）：UTC+10:30；
13. 澳屬諾福島（至2015年10月4號改為UTC+11:00）同新西蘭屬漆咸群島：UTC+11:30。

參考
--

1. ↑  《標準頻率與授時訊號發佈》（英文）
2. ↑  「世界協調時間」嘅縮寫
座標: 34°22′30.1″N 107°9′46.2″E﻿ / ﻿34.375028°N 107.162833°E﻿ / 34.375028; 107.162833

中華人民共和國 > 陝西省 > 寶鷄市 > 金臺區 > **店子街街道** 
「店子街」跳轉嚟呢度。要睇第啲意思，請去【**店子街 (搞清楚)**】。

 **店子街街道**（粵拼：dim3 zi2 gaai1 gaai1 dou6）
係中國陝西寶鷄金臺區嘅街道，位於金臺中部，東到李家崖，西到金陵河，南到隴海鐵路，北到蟠龍原下高家坪，辦事處駐寶十路西段金陵橋東北面。面積3.1平方公里，人口1.6萬人（2000年）。

史
-

店子街原本係驛站，明清時期，因爲驛站交通帶喐咗呢度嘅商業，演變成有客棧、車馬舖、貨棧、飯店、雜貨舖嘅街，於是得名「店子街」。呢度有處遺蹟，係明代刑部侍郎張撫嘅墓，附近一帶嘅地名叫侍郎墳。

民國時呢度屬陳寶鄉，1952年成立**店子街公所**，1956年5月改成**店子街街道**，1960年4月併入鬥鷄公社，稱爲店子街分社。遞年1961年恢復街道，1967年改名叫**立新路街道**，不過遞年嘅1968年10月併入上馬營街道，直到1980年11月先再恢復建置。喺2003年之後，店子街又再撤銷，併入到陳倉鎮。

政區
--

店子街轄7個社區。

* 社區：金陵東路、金小堡、寶鐵西區、寶鐵機務段、石油、新聯、寶鐵東區

攷
-

1. 1 2 3 4 5 6  〈陳倉鎮〉. 行政區劃網. 2011-09-13. 喺2015-10-15搵到.
2. 1 2 3  〈金臺區歷史沿革〉. 行政區劃網. 2015-04-08. 喺2015-10-15搵到.
紫陽洞佛堂嘅主殿門
**紫陽洞佛堂**（英文：Chi Yeung Tung Fat Tong）係香港一間供奉觀世音菩薩同孫悟空嘅佛教廟宇，喺九龍蘇屋一段嘅呈祥道地段，北面隔離係元清閣。佢本來係一處冇登記嘅違章建築物，喺2004年2月，規劃署諮詢過有關部門之後，確定保存呢座歷史道觀，並建議將佢由「綠化地帶」改成「政府、機構或社區」，以限制呢間佛堂可能進行嘅發展，需要以現有建築物嘅形式同高度，從而使佢受到政府嘅管制[1]

史
-

卓祖印先生喺1952年同同族親友喺長沙灣呈祥道以北嘅地段籌建用木結構嘅「紫陽洞」佛堂，供奉：主祀觀世音菩薩，副祀孫悟空同開山伯公。並喺1976年同1979年先後集資重建。2010年農曆正月申請成為宗教非牟利機構：「紫陽洞佛堂有限公司」，跟住辦理申請「[[宗教慈善團體」。

建築
--

* 山門
	+ 橫匾：「紫陽洞觀音大士佛祖」
	+ 對聯：「紫竹林中觀世音；陽蓮寶座慈悲佛。
* 主殿供奉觀世音菩薩像同孫悟空像。
	+ 大門對聯：「紫氣普天彌海國，陽恩大地奠南邦。」
	+ 內柱對聯：「慈航廣渡黎庶，蓮座長生慧風。」
* 大王爺殿
	+ 對聯：「威靈保唐民，泥馬渡宋皇。」

相
-

* 紫陽洞佛堂嘅山門
* 紫陽洞佛堂嘅主殿
* 紫陽洞佛堂嘅大殿裏面嘅觀音像
* 紫陽洞佛堂嘅大王爺殿

參考
--

1. ↑  都市規劃小組委員會：2005年7月15號，第 307 次會議記錄，第10至11頁。

出面網頁
----

* 紫陽洞佛堂嘅官方網頁
**烏瑪華卡峽谷**（粵拼：wu1 maa5 waa4 kaa1 haap6 guk1）
（西班牙文：**Quebrada de Humahuaca**）係阿根廷西北部胡會省（Jujuy）嘅峽谷，喺布宜諾斯艾利斯北面1649公里。佢南北有155公里咁長，西面同北面係玻利維亞高原，東面係安第斯山脈嘅山脊，南面接住叫「暖谷」（Valles Templados）嘅溪谷。

峽谷內邁瑪拉（Maimara）鎮望個谷
鐵卡拉（西班牙文：Tilcara）（Tilcara）
柯挪卡（Hornocal）
Quebrada（字面意思係「整爛」）譯出意思係深谷或河谷。「烏瑪華卡」嘅名稱來自峽谷附近嘅細城市烏瑪華卡（西班牙文：Humahuaca），而家呢個城市有11000餘名市民居住。格蘭地河（Río Grande）係呢個區域嘅大河，入冬枯水，喺夏季大水。

呢個地方係交通要地，係聯絡附近地方經濟、社會、文化嘅中心地。過去一萬年間呢個區域都有人住，初頭嘅史前有人喺度狩獵採集（中文：狩獵採集）。喺15世紀，印加帝國主要嘅步行交通路穿過呢度，喺帝國主義時代，呢度係連接祕魯總督轄區同拉布拉他總督轄區呢兩個地方嘅關鍵橋樑地帶。爭取從西班牙獨立嘅各階段戰爭亦喺度打過多場仗。

2003年7月2號，UNESCO認證呢個地方有社會、文化嘅重要遺產價值，指定爲世界遺產。

睇埋
--

* 伊魯也
* 阿布拉·班帕
* 奧尼約斯·地·艾里斯馬
* 華卡里拉
* 烏瑪華卡
* 拉·基亞卡
* 邁瑪拉
* 普馬馬卡
* 鐵卡拉
* 獲間
* 也拉

出面網頁
----

* Simply Buenos Aires - 阿根廷旅遊 （英文）
* UNESCO世界遺產中心關於烏瑪華卡峽谷嘅頁面 （英文）
* 胡會省官網 （西班牙文）

| * 睇
* 傾
* 改
阿根廷世界遺產 |
| --- |
| 
* 冰川國立公園
* 瓜拉尼族耶穌會傳教團設施
* 伊瓜蘇國立公園
* 滑地斯半島
* 片圖拉斯河岩畫
* 伊斯次瓜拉斯托同塔藍帕也自然公園
* 哥多巴耶穌會遺蹟
* 烏瑪華卡峽谷

 |  |
**微信支付**（英文：WeChat Pay）係騰訊旗下應用程式微信內置嘅流動支付功能，以綁定銀行卡嘅快捷支付為基礎，由財付通運營同提供支付牌照。

截至2017年第四季，微信支付係中國大陸嘅第二大流動支付平台，市場佔有率達38.15%。

各地版本
----

### 微信支付香港

微信支付香港（WeChat Pay HK）喺2018年1月開始可以用部份網上銀行同信用卡增值。同年9月底，港版微信支付接入香港轉數快（FPS），可以即時將錢由本地銀行戶口或者其他電子銀包轉入，但係轉出功能就暫時未開放。

2021年，微信支付香港做咗香港政府嘅消費券計劃嘅其中一個指定儲值支付工具。

爭議同事件
-----

### 逃稅爭議

喺一啲國家，微信支付同支付寶被視為幫中國商人逃稅嘅工具，喺2019年5月20號，尼泊爾中央銀行宣布禁止喺當地使用中國微信支付同支付寶，主要原因係因為呢兩款支付方式，會令交易變咗喺中國地區進行，款項無經過尼泊爾當地嘅銀行進行，當地中國商人可以喺冇被徵稅嘅情況下，賺取到更多嘅收入。佢哋又話，若果發現有人繼續用，會進行刑事調查。

### 被美國政府封殺

喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付在內嘅中國多個軟件應用相關嘅交易。

參考
--

1. ↑  〈开放平台白皮书：腾讯开放平台四大法宝\_网易数码〉. *web.archive.org*. 2018-05-24. 歸檔時間2018-05-24. 喺2021-01-06搵到.`{{cite web}}`: CS1 maint: bot: original URL status unknown (link)
2. ↑  〈易观公布2017年Q4移动支付市场份额：支付宝占54.26% 微信支付38.15%\_凤凰财经〉. *web.archive.org*. 2018-06-15. 歸檔時間2018-06-15. 喺2021-01-06搵到.`{{cite web}}`: CS1 maint: bot: original URL status unknown (link)
3. ↑  〈尼泊爾禁微信支付及支付寶 防中國商人逃稅〉. 《RFI - 法國國際廣播電台》 (繁體中文). 2019-05-21. 喺2021-01-06搵到.
4. ↑  〈尼泊爾宣布：禁止使用支付寶及WeChat Pay 避免中國商人逃稅 - 香港 unwire.hk〉. 《香港 unwire.hk 玩生活．樂科技》 (臺灣中文). 2019-05-22. 喺2021-01-06搵到.
5. ↑  Staff, Reuters (2021-01-06). 〈特朗普签行政令 禁止与支付宝、微信支付等多个中国软件相关的交易（更新版）〉. *Reuters* (英文). 喺2021-01-06搵到.
**微信**（粵拼：mei4 seon3）
（英文：**WeChat**）係騰訊喺2011年推出嘅一款即時通訊軟件，由騰訊帶頭研發。可以喺iOS（淨係畀iPhone裝）、Android、Windows Phone、Symbian V3/V5平台使用。有簡體中文、繁體中文、英文、泰文、印尼文、越南文、馬來文、日文、韓文、葡萄牙文、西班牙文、波蘭文、意大利文、俄文、印地文、土耳其文版本。

2013年1月，微信用戶已經突破3億。

2017年5月5號上晝，俄羅斯當地開始封殺微信境外版，主要原因係俄羅斯通信部門話佢冇喺俄羅斯登記牌照等基本信息。

微信支付
----

內文：微信支付
微信支付係中國大陸嘅通用第三方支付平台，由馬化騰喺2013年一手創辦。

攷
-

1. ↑  騰訊黨員7000 牽頭開發微信，明報 2017-10-15
2. ↑  微信用户不到两年突破3亿 - 互联网\行业新闻\新闻 — C114(中国通信网) 互聯網檔案館嘅歸檔，歸檔日期2013年4月10號，.（大陸簡體）
3. ↑  俄通信监管机构回应封锁微信一事 互聯網檔案館嘅歸檔，歸檔日期2017年5月12號，. 火狐中文网 （2017-05-07）

睇埋
--

* 支付寶

出面網頁
----

* 微信下载（大陸簡體）
* 微信营销（大陸簡體）
* 微信论坛（大陸簡體）
* 微信官网（大陸簡體）
* 微信繁體中文版（繁體中文）
* 微信英文版（英文）
* 微信视频官网（大陸簡體）
* 微信视频官网（大陸簡體）
**常用漢字**（日文：常用漢字／じょうようかんじ）係日本文部科學省公布嘅現代日文漢字同相應讀音。最新版喺2010年推出，收錄咗2136個漢字，當中1026個字係喺小學（一至六年班）教嘅，亦即教育漢字。

歷史
--

1946年（昭和21年），國語審議會公布《當用漢字表》1850字，作為廢除漢字嘅過渡。1981年（昭和56年）10月1日，昭和56年內閣告示第1號發布《常用漢字表》，《當用漢字表》同時廢止。

《常用漢字表》一共收錄咗1945字、4087音訓（2187音+1900訓），響當用漢字嘅基礎上新增咗95個漢字。下面係常用漢字同當用漢字嘅差異：

追加漢字（95字）
猿 凹 渦 靴 稼 拐 涯 垣 殻 潟 喝 褐 缶 頑 挟 矯 襟 隅 渓 蛍 嫌 洪 溝 昆 崎 皿 桟 傘 肢 遮 蛇 酌 汁 塾 尚 宵 縄 壌 唇 甚 据 杉 斉 逝 仙 栓 挿 曹 槽 藻 駄 濯 棚 挑 眺 釣 塚 漬 亭 偵 泥 搭 棟 洞 凸 屯 把 覇 漠 肌 鉢 披 扉 猫 頻 瓶 雰 塀 泡 俸 褒 朴 僕 堀 磨 抹 岬 妄 厄 癒 悠 羅 竜 戻 枠
字體變更（1字）
燈→灯
追加音訓（8音訓）
栄（はえる）、危（あやぶむ）、憩（いこう）、香（かおる）、愁（うれえる）、謡（うたう）、露（ロウ）、和（オ）
刪除音訓（2訓）
膚（はだ）、盲（めくら）
附表追加（4詞）
叔父・伯父（おじ）、叔母・伯母（おば）、桟敷（さじき）、凸凹（でこぼこ）

|  |  |
| --- | --- |
| 權威控制 | 
* GND: 4251086-7
* NDL: 01110300

 |

|  |  |
| --- | --- |
| Stub icon | 呢篇**常用漢字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**冰島克朗**係冰島嘅官方貨幣，佢嘅原名係**króna**（單數）或**krónur**（複數），喺冰島語入面係「皇冠」嘅意思。雖然發音拼法各有小差異，但係「克朗」係所有北歐國家共同使用嘅貨幣單位，佢嘅ISO 4217代碼為**ISK**。

歷史
--

冰島克朗嘅出現最早係喺第一次世界大戰，由於冰島從丹麥王國之中分離獨立（1918年），斯堪的納維亞貨幣同盟解散，冰島就喺原本嘅斯堪的納維亞克朗中分裂出嚟。1961年之後流通嘅冰島克朗，都係由冰島中央銀行（Seðlabanki Íslands）負責管理。

1980年，冰島進行貨幣改革並且重新對冰島克朗定價，規定每100舊冰島克朗等於1新冰島克朗。雖然喺定義上，每1克朗等於100冰島分（單數：eyrir，複數：aurar），但係事實上當局並冇發行過面值低過1克朗嘅任何貨幣，因此冰島分係一種冇實用化嘅貨幣單位。

匯率
--

* 兌美元：
	+ 冰島克朗（ISK）：美元（USD）＝1：0.01308（2003年全年平均）
	+ 冰島克朗（ISK）：美元（USD）＝76.78029：1（2003年全年平均）

* 兌歐元
	+ 冰島克朗（ISK）：歐元（EUR）＝1：0.01157（2003年全年平均）
	+ 冰島克朗（ISK）：歐元（EUR）＝86.82249：1（2003年全年平均）

* 兌新台幣：
	+ 冰島克朗（ISK）：新台幣（TWD）＝1：0.45114（2003年全年平均）
	+ 冰島克朗（ISK）：新台幣（TWD）＝2.22920：1（2003年全年平均）

* 兌人民幣：
	+ 冰島克朗（ISK）：人民幣（CNY）＝1：0.10843（2003年全年平均）
	+ 冰島克朗（ISK）：人民幣（CNY）＝9.28739：1（2003年全年平均）
**底物水平磷酸化**（粵讀：dai² mat⁶ seoi² ping⁴ leon⁴ syun¹ faa³ ，英文：Substrate-level phosphorylation）係指一類以從磷酸化嘅活性中間體直接傳遞同提供磷醯基（PO3）畀腺苷二磷酸（ADP）或鳥苷二磷酸（GDP）嘅方式致使形成同製造腺苷三磷酸（ATP）或鳥苷三磷酸（GTP）嘅化學反應。然而按照慣例，被傳遞嘅磷醯基指嘅就係磷酸基。

除咗發生喺糖酵解同三羧酸循環之中嘅底物水平磷酸化之外，製造腺苷三磷酸嘅另一條路徑係氧化磷酸化作用，呢一作用發生喺細胞呼吸嘅過程之中。喺氧化磷酸化期間，還原型煙醯胺腺嘌呤二核苷酸被氧化為氧化型煙醯胺腺嘌呤二核苷酸，生成2.5分子嘅腺苷三磷酸，而還原黃素腺嘌呤二核苷酸被氧化時則生成1.5分子嘅腺苷三磷酸。氧化磷酸化利用跨線粒體膜嘅電化學或化學滲透質子梯度以生產腺苷三磷酸，呢點係與底物水平磷酸化之間最大嘅唔同。

唔好似氧化磷酸化，氧化與磷酸化呢兩個過程喺底物水平磷酸化過程中並未聯繫喺一齊，儘管呢兩種磷酸化都會令到腺苷三磷酸生成並且喺分解代謝嘅氧化過程中常會得到活性中間體。然而通常情況下多數嘅腺苷三磷酸係喺有氧或無氧呼吸嘅氧化磷酸化過程中形成嘅。底物水平磷酸化充當腺苷三磷酸嘅快速來源，而唔依賴額外嘅電子受體以及呼吸作用。呢種情況例如人類紅細胞，其中冇線粒體，或係缺氧狀態下嘅肌肉細胞。底物水平磷酸化嘅主要部分發生喺細胞質中，為糖酵解嘅一部分；以及喺有氧與無氧環境中嘅線粒體中，為三羧酸循環嘅一部分。

喺糖酵解嘅放能階段，底物水平磷酸化生成咗四分子嘅腺苷三磷酸：其中兩分子係喺1,3-二磷酸甘油酸轉變為3-磷酸甘油酸嘅過程中被磷酸甘油酸激酶將磷酸基轉到腺苷二磷酸上嘅；另外兩分子係喺磷酸烯醇式丙酮酸轉變為丙酮酸嘅過程中被丙酮酸激酶將磷酸基轉到腺苷二磷酸上嘅。第一步係喺3-磷酸甘油醛與一分子嘅無機磷酸被磷酸甘油醛脫氫酶轉變為1,3-二磷酸甘油酸之後發生嘅。喺接下來獨立嘅步驟（區別於氧化磷酸化嘅重要步驟）中，通過磷酸甘油酸激酶嘅作用，將1,3-二磷酸甘油酸分子上嘅高能磷酸基團轉移到腺苷二磷酸上，生成3-磷酸甘油酸。因為腺苷三磷酸從無機磷酸基團中生成出來，此步驟導致咗糖酵解過程中嘅能量收穫。第二個底物水平磷酸化喺之後發生：喺丙酮酸激酶嘅作用下通過磷酸烯醇式丙酮酸（PEP）反應而生成丙酮酸。此反應重新生成咗喺糖酵解準備階段用於將葡萄糖活化為葡萄糖-6-磷酸以及將果糖-6-磷酸活化為果糖-1,6-二磷酸而耗去嘅腺苷三磷酸。

一旦糖酵解嘅產物丙酮酸進入線粒體基質，丙酮酸就被轉變為乙酸酯並結合到輔酶A上以生成乙醯輔酶A並進入三羧酸循環。然而三羧酸循環係需氧呼吸，底物水平磷酸化嘅另一個例子就發生喺琥珀醯輔酶A轉換為琥珀酸時，鳥苷二磷酸通過被轉上一個磷酸基團而生成咗鳥苷三磷酸（GTP）。此磷酸基團喺另一個底物水平磷酸化事件中被轉移到腺苷二磷酸上。催化此反應嘅酶係琥珀醯輔酶A合成酶。

另一種形式嘅底物水平磷酸化見於工作中嘅骨骼肌與大腦之中。磷酸肌酸作為一種便利現成嘅補充物被儲存起來，肌酸磷酸激酶將磷酸基團從磷酸肌酸轉移到腺苷二磷酸上而生成腺苷三磷酸。接著腺苷三磷酸釋放所匯存嘅化學能。

除此之外，底物水平磷酸化亦喺發酵過程中見得到，例如異質乳酸發酵、丁酸發酵與丙酸發酵等。
**陶傑**（粵拼：tou4 git3；英文：**To Kit**；1958年8月17號—），原名**曹捷**（cou4 zit3；**Tsao Chip**），係香港傳媒工作者，華文散文作家，多份香港報紙同埋雜誌嘅專欄作家，重有係做節目主持。

經歷
--

陶傑讀過真光小學（大坑）、培僑中學、嶺南中學 (香港)、英國華威大學英國文學，同埋倫敦大學倫敦政治經濟學院國際關係碩士。之後嚮英國廣播公司做過8年。

響2009年，佢寫評論話菲律賓係「僕人國家」，被菲律賓政府列入黑名單。後尾陶傑喺電臺節目光明頂（陶傑係節目主持之一）用西班牙語向菲律賓人公開道歉，兼向菲律賓駐香港總領事解釋呢件事。喺發行《HK Magazine》嘅Asia City Publishing Group陶傑發表道歉啟示，指「很多人讀出非文章本意，該公司向讀者保證絕對尊重菲律賓人」。

陶傑不時發表一啲同本土派相近嘅政治觀點（香港本土意識）。

節目主持
----

* 香港電台《講東講西》
* 商業電台《光明頂》
* YouTube《風雲谷》

睇埋
--

* 小農社會

出面網頁
----

* 陶傑｜DJ主持｜商業電台881903.com
* 陶傑新聞組
* 陶傑‧海
* 陶傑散文研究（一）
* 陶傑散文研究（二）
* 陶傑 vs 梁文道（一）
* 陶傑 vs 梁文道（二）
* 陶傑 vs 梁文道（三）
* 陶傑 vs 梁文道（四）
* 皇冠書屋
* 香港網絡大典--陶傑
* 陶傑標籤嘅文
各種用嚟攞同處理健康相關資料嘅技術：
* 左上：用 X 光照病人隻手；右上：腦部神經造影
* 左下：電子健康紀錄；右下：心率監測器

**健康資訊科學**gin6 hong1 zi1 seon3 fo1 hok6（英文：**Health informatics**）係一門跨學科嘅科學工程領域，專研究一啲用嚟獲取、處理同詮釋健康相關資料嘅系統，尤其係講要電腦相關嘅科技做呢啲嘢，旨在達致「更有效噉防治疾病」等醫療上會想達到嘅目的。

舉個具體例子，「病人嘅心跳率」响醫療上係一樣好緊要嘅資訊，醫護人員可能會想用好似手錶噉形嘅心率監測器監察住病人嘅心跳率响一日之內嘅上上落落－會用到戴得上身嘅架生；攞到描述病人心跳率上落嘅資料，佢哋就要有返個資訊系統，紀錄好嗮由啲病人身上得到嘅資料，同時資訊系統嘅設計可以好撈絞－例如要用電腦保安技術，將病人嘅資訊保密；除此之外，啲資料穩陣噉紀錄好嗮，就可能要用 AI 同統計學方面嘅技術分析呢啲資料。由上述呢個例子睇得出，要攞同處理醫療健康相關嘅資料，可以用到好複雜嘅技術。

响廿一世紀初，健康資訊科學受到相當嘅重視。醫療健康相關嘅工作者會搵 IT 同人機互動等領域嘅專家合作，研發各種嘅新技術，仲有埋專業嘅學術期刊嚟討論健康資訊科學相關嘅議題。

定位
--

睇埋：醫學、醫療同埋生物資訊科學

睇埋
--

* 人機互動
* 數據科學

攷
-

1. ↑  Imhoff, M. (2002). Health informatics. *Evaluating Critical Care*, 255-269.
2. ↑  Sami H.R. Reynolds N.C. (7 May 2021). Talavera F, Busis NA, Lorenzo N (eds.). "Medical informatics in neurology: What Is Medical Informatics?, Signal Processing, Image Processing". *EMedicine: Medscape's Continually Updated Clinical Reference*.
3. ↑  Samy, G. N. Ahmad, R. & Ismail, Z. (2009, August). Threats to health information security (PDF). In *2009 Fifth International Conference on Information Assurance and Security* (Vol. 2, pp. 540-543). IEEE.
4. ↑  Zheng, Y. L. Ding, X. R. Poon, C. C. Y. Lo, B. P. L. Zhang, H. Zhou, X. L. ... & Zhang, Y. T. (2014). Unobtrusive sensing and wearable devices for health informatics. *IEEE Transactions on Biomedical Engineering*, 61(5), 1538-1554.
5. ↑  Health Informatics Journal

拎
-

* Health Informatics Journal.
唔好同**澳洲虎航**搞亂。

欣豐虎航嘅標誌
欣豐虎航飛機
**欣豐虎航**（英文：Tigerair；IATA代碼：TR；ICAO代碼：TGW；呼號：Go Cat）簡稱虎航，曾經叫「Tiger Airways」，係新加坡嘅一間平價航空公司，以樟宜國際機場為主要基地。公司喺2003年12月成立，而家係新加坡經營載客量最大嘅平價航空公司。2006年嘅載客量達到120萬人次，比前年增長75%。

欣豐虎航係第一個用新加坡樟宜國際機場嘅廉航航廈做基地嘅航空公司，亦係新加坡航空嘅子公司之一，而佢嘅規模細過另一間廉航瑞安航空。即管虎航嘅競爭對手好多，但係虎航仍然重申佢嘅服務範圍集中喺新加坡附近5個鐘航程之內嘅地方，而虎航亦有意圖收購其他亞洲區內嘅廉航，以克服佢嘅阻滯所在。

歷史
--

欣豐虎航喺2003年12月12號成立，2004年8月31號開始賣飛，佢開航之初正處在油價急升同對手繁多嘅困難時期。

新加坡航空嘅子公司勝安航空有時會填補新航嘅航班空缺，例如澳門航線，但喺2004年尾勝安航空閘住澳門航線，令欣豐虎航有機會乘虛而入，三個月後攞到澳門嘅航權，喺2005年3月25號首飛去澳門。勝安航空亦因為2004年印度洋大地震嘅關係，而喺2005年2月終止咗喀比航線，令欣豐虎航攞到航權，喺同年10月7日首飛去喀比。

2005年7月，欣豐虎航宣佈，會喺10月30號開通「澳門－馬尼拉（克拉克）」航線，噉做暗示咗虎航將會喺新加坡附近開闢新嘅基地令佢嘅業務多元化。

2007年2月9號，欣豐虎航宣佈，希望喺澳洲成立專營國內線嘅航空分公司，同維珍藍航空、澳洲航空同捷星航空共同競爭。同年3月16號，欣豐虎航取得澳洲當局嘅許可後，即日成立「珀斯虎航」，搞大咗間公司嘅規模。

2007年11月5號，欣豐虎航宣佈。將會喺韓國合資成立一家航空公司，用仁川國際機場做基地飛往日本、蒙古、中國同俄羅斯遠東。但最後因韓國方面有所反對，導致雙方喺2008年尾終止計畫。

2007年10月起開通印度航線，兼有計劃將航線擴展至馬拉，原有嘅馬尼拉（克拉克）航線會暫停服務。

2010年2月1號，「香港－新加坡」航線開通。

2013年7月2號，欣豐虎航宣佈換品牌名，將Tiger Airways改為Tigerair，同時變更標誌、網站同飛機塗裝。

2013年12月16號，欣豐虎航宣佈，同臺灣嘅華航集團共同成立中華民國籍子公司「臺灣虎航」，持股為華航80%、華信航空10%、欣豐虎航10%。

2016年12月14號，新加坡航空子公司欣豐虎航出售臺灣虎航10%股權畀華航，令到臺灣虎航成為由華航所舉腳持股嘅本土平價航空公司。

新加坡航空喺2016年11月宣佈預定會喺2017年下半年將欣豐虎航併入姊妹公司酷航，到時「虎航」品牌會成為歷史。最終欣豐虎航同酷航喺2017年7月25號合併，兩間航空公司共用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR。

機隊
--

截至2013年8月1號，欣豐虎航有咁多飛機：

| 飛機 | 運作緊 | 訂緊 | 發動機 | 位（全部經濟艙） |
| --- | --- | --- | --- | --- |
| 空中巴士A320-232 | 22 | 27 | IAE V2527-A5 | 180個 |

評級
--

| 網站 | 評級 |
| --- | --- |
| Skytrax | 三星級 |
| airlineratings.com | 安全度 | 5/7 |
| 品質優良度 | 2.5/5 |

參考
--

1. ↑  "Tiger Airways restructures its business for regional expansion". 亞洲新聞台. 2007年9月10號. 原著喺2008年5月19號歸檔. 喺2017年6月23號搵到.
2. 1 2  〈存档副本〉. 原著喺2017年6月28號歸檔. 喺2017年6月23號搵到.
3. ↑  "Tiger Airways sees 75% jump in number of passengers". 亞洲新聞台. 2007年1月19號. 原著喺2008年5月19號歸檔. 喺2017年6月23號搵到.
4. ↑  "The Proven Business Model". Tiger Airways. 2007年1月19號. 原著喺2007年12月12號歸檔. 喺2017年6月23號搵到.
5. ↑  "Budget carrier Tiger Airways to launch service to Perth". 亞洲新聞台. 2007年1月12號. 原著喺2008年4月30號歸檔. 喺2017年6月23號搵到.
6. ↑  "Tiger Airways looks to retailing for business model". Aviation Week. 2007年1月1號.
7. ↑  "Singapore's Tiger Airways to pounce on Australian domestic market". Channel NewsAsia. 2007年2月9號. 原著喺2008年5月27號歸檔. 喺2017年6月23號搵到.
8. ↑  "2006 continued to be a turbulent year for budget airlines". Channel NewsAsia. 2007年1月4號. 原著喺2008年4月30號歸檔. 喺2017年6月23號搵到.
9. ↑  "Tiger Airways to start flights to India in October". Channel NewsAsia. 2007年7月3號. 原著喺2008年12月5號歸檔. 喺2017年6月23號搵到.
10. ↑  汪淑芬 (2016-12-14). 〈虎航10%股權華航買回 成100%本土廉航〉. 中央通訊社. 喺2016-12-14搵到.
11. ↑  "Tigerair to come under Scoot brand name". 亞洲新聞台. 2016年11月4號. 原著喺2016年11月4號歸檔.
12. ↑  〈虎航將消失？新加坡航空宣布旗下酷航合併虎航計畫〉. ETtoday 東森新聞雲. 2016年11月4號. 原著喺2016年11月4號歸檔.
**初母**（粵拼：co1 mou5；中古漢語拼音：**chr**io），係中古漢語聲母，屬齒音中嘅正齒音，屬莊組，係次清聲母。喺後世佢同昌母合流成穿母，因爲佢喺韻圖二等，所以又叫**穿二**（cyun1 ji6）。

擬音
--

學界對初母嘅擬音分兩派，一派擬成捲脷音，擬成/ʈʂʰ/，一派擬成舌葉音，擬成/t͡ʃʰ/。

上古來源
----

對上古音嘅研究，有個定論叫照二歸精，意思係話初母來源自清母，喺上古音佢係/t͡sʰ/噉樣嘅音，後來因爲介音因素，佢演變成捲脷或舌葉音。

喺粵語嘅演變
------

初母喺粵語維持古音，對應嘅粵拼係c，聲調派陰聲調。特別嘅係篡，讀s。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 楚 | 窗 | 策 | 叉 | 鏟 | 廁 | 篡 | 插 | 揣 | 測 |
| chriox | chrung | chrek | chra | chrenx | chrih | chruanh | chrep | chryex | chrik |
| co2 | coeng1 | caak3 | caa1 | caan2 | ci3 | saan3 | caap3 | ceoi2 | caak1 |

調返轉頭，現代粵語中嘅c來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，初母屬捲脷音，如吳川話，初母發[t͡sʰ]；梧州話，初母發[t͡ɕʰ]。成個粵語，平捲分法係濟南型。

喺吳語嘅演變
------

初母喺吳語歸入清母，對應嘅吳拼係tsh。

喺普通話嘅演變
-------

初母喺普通話大部分係捲脷音ch，少數字變成平脷音c。普通話嘅平捲分法係濟南型溝南京型。

喺日文嘅演變
------

無論吳音漢音，初母都係讀さ行。

喺韓文嘅演變
------

變成ㅊ。

喺越南文嘅演變
-------

讀s，派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**列查·安東尼**（粵拼：lit6 caa4 on1 dung1 nei4；英文：Richard Anthony；1875年—1962年），全名**列查·悉尼·安東尼**（粵拼：lit6 caa4 sik1 nei4 on1 dung1 nei4；Ricardo Sidney Anthony），係愛爾蘭政治人兼專業嘅Linotype打字機操作員。

佢喺1923年嘅愛爾蘭下議院選舉輸咗。喺1927年6月嘅愛爾蘭下議院選舉，佢當選工黨議員，1927年9月嘅下議院選舉再一次當選。後來佢退出工黨，喺1932年下議院選舉以獨立人士身份當選。1933同1937年再次以獨立人士身份當選下議院議員。1938年佢輸咗下議院選舉，1943同1944年再次當選下議院議員。1948年同1951年佢都輸咗下議院選舉。

不過喺1948年佢首次當選上議院議員。佢冇參加到1951年嘅上議院選舉，但係喺1954年上議院選舉再一次當選。1957年佢冇參與上議院選舉，並退出政壇。

佢喺1942——1943年期間做過哥克市長。

註
-

1. ↑  "Mr. Richard Anthony". *Oireachtas Members Database*. 原著喺2010年4月12號歸檔. 喺12 February 2009搵到.
2. ↑  "Richard Anthony". *ElectionsIreland.org*. 喺12 February 2009搵到.

|  |  |  |
| --- | --- | --- |
| 上一任**占士·阿倫** | **哥克市長**1942–1943 | 下一任**占士·協奇** |


|  |  |
| --- | --- |
| 愛爾蘭  | 呢篇同愛爾蘭人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
蘇守忠嘅白字黑背心外套
**天星小輪加價騷亂**係香港一騷亂，時爲一九六六年四月。嗰年香港政府批准天星小輪加價五仙，引來輿論反對，葉錫恩帶頭收集簽名請願信。後蘇守忠喺香港島天星碼頭絕食，十人加入。差人拉咗蘇守忠，其他絕食者喺九龍彌敦道抗議，引來二千之眾。最後變九龍兩晚騷亂。

當其時香港總督爲戴麟趾，呢次加價風暴，令佢民望一度受挫。

當時社會
----

一九四五年八月香港重光，其時只淨六十萬人口。二年幾，一九四七年尾，已升致一百八十萬人。香港國共內戰之時，收納大批中國難民。一九六一年再升到三百一十萬。到一九六六年四月，人口去到三百七十幾萬。

難民來得太急太多，不少身無長物，香港政府未能大幅改善生活，社會不安，引起一九五七年雙十暴動。社會不公，二十世紀五十到六十年，政府貪污變得嚴重，連香港總督都大爲頭痛。各政府官吏，尤其係差人，包庇幫會、毒販、惡霸，以致社會上罪惡橫有橫行。香港有好多細路仔出世，當時好多年青人口，十五歲以下，佔香港人口四成，尤以九龍爲最。屋宇條件惡劣，供不應求。不過當時差唔多全民就業，失業人數好低。

政府在之前已加唔少稅，如香煙稅、汽油稅，再來薪俸稅、存款稅，再來停車場加費，寄臺灣及大陸郵件加費，市民視之爲加價狂潮。當時天星小輪，仍係來往港九主要交通工具，加價大大影響市民，引來社會反對。

申請加價
----

天星小輪，一九四六年四月一號定下票價，到當年已有廿年。其間只喺一九五一年八月，月票加過價，一程船費，並無變過。

一九六五年十月一號，公司向政府申請加價，中環到尖沙嘴，頭等兩毫加到兩毫半，二等維持一毫不變。

加價主要理由，成本大增，人工加咗，船同碼頭維皮費貴咗。一九六四年六月，公司順應政府要求，開港島到紅磡嘅渡輪，客量多咗，票價收入追唔上成本大增。而政府會一九七零年開紅磡海底隧道，前景不明。

輿論
--

而輿情認爲，天星小輪過往有盈利甚豐，預見未來都有增長。而佢服務唔好，又係獨市生意，賺到笑。社會恐防加價，有損失經濟氏穏定。天星小輪一加，其他會跟住加，窮人會百上加斤。

因此社會一面倒反對加價。

請願
--

反對公共交通增通票價民眾請顠書
三月廿號，葉錫恩發動人簽名請願信。四月三號，有二百個團體請願。都反對加價申請。

絕食
--

蘇守忠時實齡廿七歲，講廣東話，傳聞做美術、翻譯或者失業。四月四號，佢喺港島天星碼頭閘口同隧道之間，有蓋地方度絕食，時爲朝早九點鐘左右。佢受馬文輝同葉錫恩所啟，會絕食到暈低或者撤銷加價。佢企喺自己帶來嘅三腳摺凳，着住黑背心外套，用白油寫上唐字英字抗議。引來大批市民圍觀，市民多表支持同慰問。

晏晝，盧景石，唐人葡人混血兒，同蘇守忠傾謁。挨晚，葉錫恩到場探望。佢話支持葉錫恩，覺得寫咗咁多信都無用，要抗議。同係挨晚，盧景石同蘇守忠，打算聽日齊齊演講。四月五號子夜過後，天星小輪收船無耐，蘇守忠亦返屋企睏覺。

四月五號，朝早報紙廣爲報導蘇守忠絕食。葉錫恩亦贊揚其行。朝早十一點早少少，蘇守忠重返碼頭，去返之前個位，再引來市民到記者。首位加入絕食，叫歐陽耀榮，十六歲，係個學生。其後有盧麒，十九歲，工廠工人。

蘇守忠提議之下，歐陽耀榮同個後生仔，坐船過九龍天星碼頭，帶黑衫示威，並喺九龍呢邊叫人簽名支持，令兩岸都有活動。

而港島呢邊，盧景石同蘇守忠，喺處齊齊演講。工廠女會計呂鳳愛加入。

晏晝三點鐘，蘇守忠移走去頭等閘口外，幾分鐘之內，有成六十到一百人聚集，塞住閘口。三點九，差人叫蘇守忠移離，如果唔移就拉人，而蘇守忠唔理。四點，差人帶走佢去中環差館。之後落案票控佢阻街，蘇守忠拒絕收票。

港督府抗議
-----

在港島成員卽往港督府，要求香港總督戴麟趾放人。府只許一人入，於是乎由盧景石入。但港督開會唔得閒見。九龍成員到達，打去學校搵葉錫恩求救，唔係度。但得知喺雪廠街開會，飛去等佢出來。見到葉錫恩同貝納琪。

求助革新會
-----

遊行示威
----

四月五號入黑，遊行由尖沙嘴到深水埗再折返尖沙嘴。

騷亂
--

四月六號再起示威。是日示威有人趁機搞事，變成騷亂。

加價
--

雖然民情洶湧，港督依然批准加價。

調查
--

五月三號，香港總督委任調查騷亂原因一及經過。

之後
--

由於政府嘅改善溝通渠道建議未嚟得切實行，未能平息社會不滿，翌年四月廿六號再批准天星小輪加價五仙，香港左派受大陸文革影響發動六七暴動。
2009年民用航空嘅國際路線
民用嘅一架直-15飛機
**民用航空**喺指私人同商業性質嘅飛行，而唔包括軍事、警務、海關用途嘅飛行。而世界上大多數國家都係國際民航組織嘅成員，並會喺呢個組織入面制定大家要遵守嘅規則同標準。

民用航空
----

國際民航組織重會對下面嘅項目發牌規管：

* 機師：要有基本飛行技術。
* 航班處理：公司要適當咁調動航班。
* 飛機安全：要有出廠紙同詳細嘅維修紀錄。
* 機場：要符合國際民航組織嘅最低要求。
* 空中交通管理：要管理好空中交通流量。

### 芝加哥公約

二戰之後民用航空發展飛快，產生咗好多問題出嚟，所以美國政府就邀請五十二個國家喺1944年11月1號至12月7號參加喺芝加哥召開嘅國際會議，簽訂咗呢份《國際民用航空公約》（俗稱《芝加哥公約》），按呢份公約規定成立咗臨時國際民航組織，亦因為咁每年嘅12月7號就係國際民航日。1947年4月4號，《芝加哥公約》正式生效，國際民航組織亦同時成立，並喺5月6日召開咗第一次大會。同年嘅5月13號，國際民航組織正式成為聯合國入面一個專門嘅機構。1947年12月31號，「空中航行國際委員會」唔再做嘢，將所有嘢都畀晒「國際民用航空組織」嚟做。

民用機
---

而一般嘅航空公司都會用到兩間製造大型民航機公司（波音同空中巴士）嘅飛機。

睇埋
--

* 飛機
* 航空公司
* 空難

攷
-

* （英文）International Civil Aviation Organization (ICAO) — the U.N. agency responsible for civil aviation
* （英文）Colombian Civil Aviation Authority; the Colombian agency responsible for civil aviation
《**Ace of Spades**》（減筆叫做：**AOS**；又叫做：**黑桃A**、**黑桃As**），係一款沙盒建造嘅射擊遊戲，玩家可以喺一個三維世界入面用唔同嘅方塊建建築物擋住敵方攻擊，重可以攻擊對方。呢隻遊戲得賓阿索伊Ben Aksoy自己一個人搞。《Ace of Spades》用網上伺服器玩。遊戲隊伍分成兩隊，藍隊同綠隊，玩家可以選擇加入藍隊定綠隊，再選擇步槍、衝鋒槍、霰彈槍。每名玩家有100生命值，若果生命值少過100，可以去補給站補命。當玩家死咗，需要等重新遊戲。目前最新版本係Beta版0.76。

最近隻遊戲俾Steam買咗，整個全新嘅黑桃A。由於遊戲地圖同《造個創世神》似，所以又叫做「槍戰版造個創世神」。

遊戲
--

黑桃A嘅靈感來自《造個創世神》、《絕地要塞2》。重有，俾Steam買咗之後，多咗幾個遊戲模式：團隊死亡競賽、奪旗、領土控制、殭屍同開採鑽石等等。而舊版遊戲就只係得奪旗、領土控制同巴別塔。遊戲入面重可以畀玩家自由建造防禦建築或開發領土，目前嘅遊戲玩家可以選擇四大隊伍：突擊隊、發射火箭、機槍手同埋槍手，槍手可選擇狙擊步槍、半自動步槍同埋手槍；火箭人用衝鋒槍；而使用噴氣背包或滑翔機可部署戰力；鎬係可摧毀同攻擊近戰武器；而突擊隊同槍手，都可以選擇一個挖掘工具，而唔係刀。火箭人可能會選擇收有手榴彈嘅砲塔，特種兵可以選擇使用殺傷人嘅手榴彈。喺聖誕節更新重加咗雪炮，可以造成火災危害。

發展史
---

Beta版入面，黑桃A係畀玩家免費試玩，但喺2012年12月，英國嘅遊戲開發商Jagex宣布，同原創者合作整個全新嘅黑桃A。

Beta版入面，地圖係用伺服器收錄，但係遊戲都畀自定義地圖，所以可以由地圖編輯器整地圖。喺第一個版本入面，玩家武器只係得半自動步槍同鎬。直到最近嘅版本入面，玩家可以選擇半自動步槍、衝鋒槍、獵槍，所有玩家都可以用三粒手榴彈同一把鐵鍬。遊戲畀玩家用模組改外形同聲音，重特別為模組開咗個討論區。

發行
--

喺2012年11月，雖然遊戲仍然係一個測試版，但係已經攞到「本月遊戲」喺MPOGD。

遊戲喺12月12號正式發行，但係遭到好多批評，因為遊戲免費測試版變成收費遊戲。目前，呢個遊戲喺Metacritic評分46，理由一般來自不滿嘅評論。

好多不滿者都係要求重開免費版，因為佢由免費遊戲變咗畀錢遊戲。因此測試版就用「Build and Shoot」名稱繼續運行。

參攷
--

1. 1 2  Smith, Quintin (2013-04-02). 〈10個理由你值得玩Ace of Spades〉. Rock, Paper, Shotgun. 喺2013-04-02搵到.
2. ↑  Geere, Duncan (2011-04-18). "'Ace of Spades' is Minecraft with guns". Wired UK. 原著喺2013-01-05歸檔. 喺2013-04-07搵到.
3. ↑  "Ace of Spades: A Minecraft-like FPS Game Interface". N4G. 2011-04-17.
4. 1 2 3  Riggall, Jonathan (2012-06-11). "Minecraft influenced online multiplayer FPS". SOFTONIC INTERNATIONAL S.L. 喺2012-12-15搵到.
5. ↑  "Map Editor". aceofspadeswiki.com. 2012-12-03. 原著喺2012-12-26歸檔. 喺2013-04-07搵到.
6. ↑  Riggall, Jon (2011-10-07). "Weekend Gaming: Ace of Spades". SOFTONIC INTERNATIONAL S.L. 喺2011-10-19搵到.
7. ↑  "Ace of Spades model customisation". 2013-04-02.
8. ↑  "MPOGD's GAME OF THE MONTH November 2012". Multiplayer Online Game Directory. 2012-12-01. 原著喺2013-01-29歸檔. 喺2012-12-01搵到.
9. ↑  "Ace of Spades Out Now!". 2013-04-02. 原著喺2012-12-16歸檔. 喺2012-12-16搵到.
10. ↑  "AoSGame: @Devianx1 December 2012 ^\_^ ..." Twitter. 2012-11-14.
11. ↑  "Ace of Spaces Critic Reviews for PC". Metacritic. 喺February 9, 2013搵到.
12. ↑  "Ace of Spades Review". Nerd Array. 2012-12-13.
13. ↑  "Build and Shoot". 2013-04-02.
呢篇文講香港地方。搵緊深圳政區嘅話，請睇〈**葵涌街道**〉。
**葵涌**（Kwai Chung）響香港新界西南部，以前係涌名同村名，家下係一個大區。葵涌西面係藍巴勒海峽，對住青衣島，西北係大窩口同荃灣，東南係荔枝角同美孚新邨，東北係和宜合同城門。東面係金山，係連緜九龍同大帽山之間。過咗山係沙田。

地理上葵涌東同北係高山，西面沿岸有座山，南面係填地。

行政上葵涌歸葵青區。

史
-

《粵大記》中「葵涌」嘅記載（右下）。
明朝萬曆年間出版嘅《粵大記》已經好清楚咁標示葵涌呢個地名。

葵涌原本係荃灣東面一條涌，流入垃圾灣（又叫醉酒灣），條涌周圍有幾條村，其中葵涌村（又叫下葵涌）就響涌口，而上葵涌村就其中一支流上游。後來香港政府發展荃灣新市鎮，將垃圾灣填平。條河就變成暗渠流入藍巴勒海峽。

行政
--

荃灣新市鎮將葵涌成個區分成兩部份，上葵涌同下葵涌。**上葵涌**，又叫做**北葵涌**，係北面靠山嘅地方，例如石蔭、石籬，梨木樹，原上葵涌等地。而**下葵涌**，又叫**南葵涌**，係南面填地，同東面兩面嘅山，好似葵興、葵芳、葵盛、荔景，葵涌貨櫃碼頭等地。亦有拆分**中葵涌**出來，大概係大連排同東面山脈一帶。

葵涌原同荃灣係一體，所以葵涌各村都屬於荃灣鄉事委會員之下。到之後發展，葵涌亦都係荃灣新市鎮一部。1980年代，葵涌初期係歸荃灣區議會，到後尾荃灣，葵涌同青衣島人口太多，先同青衣夾埋做「葵涌及青衣區」，即係家下葵青區。
**董驃**（**Bill Tung**，1934年3月30號—2006年2月22號）係出名嘅香港電影電視演員，亦係賽馬專業評述員。

佢原本係叫**朱文彪**，後尾過繼畀香港賽馬會一個高層先至叫**董驃**。

生平
--

### 賽馬

董驃出世嗰陣同馬好有淵源。佢係喺跑馬地馬房出世，屋企人係練馬師。後尾佢過繼畀香港賽馬會高層董子賢，結果轉咗個名做董驃。佢細細個就學騎馬，重曾經到外地深造，有幾個練馬師牌。

佢喺1967年加入麗的電視（而家嘅亞洲電視）做賽馬評述員。因為佢風趣幽默，所以好受歡迎，一直留喺亞視講馬，只有好後期先至喺香港電台評述賽馬。佢講嘢好直好大膽，好似1999年香港賽馬會將賽馬轉播權咗畀無綫電視，董驃就鬧香港賽馬會：「叫佢去死啦！亞視做得好哋哋，就轉咗畀無綫做，搞到一塌糊塗。」

### 電視、電影

董驃好後生嗰陣就已經做過演員，當時第一部作品係1947年嘅電影《朱門怨》，之後佢不時有演出，尤其係喺麗的視嗰陣。佢成世人都淨係演亞洲電視劇集，未演過無綫電視劇集。佢重話過自己一世人，絕對唔會打無綫電視工。

董驃最識得演嘅係笑片，好似佢參演過嘅港產片入面都係以笑片最成功。1988年佢主演嘅《富貴逼人》都拍咗好幾輯；而1985年成龍嘅《警察故事》佢都係以搞笑形象出現。呢種演繹風格亦都應用到講馬，所以一啲唔識馬嘅人都會特登轉亞視睇董驃。

### 晚年

喺2000年之後董驃經常有病要入院，2005年更加因為咁要退休，一年後喺聖保祿醫院病逝，享年72歲。

作品
--

### 電影

* 朱門怨（1947年）
* 馬場風暴（1978年）
* 警察故事（1985年）
* 警察故事續集（1988年）
* 南北媽打（1988年）
* 雙肥臨門（1988年）
* 富貴逼人（1988年）
* 富貴再逼人（1989年）
* 富貴再三逼人（1990年）
* 師兄撞鬼（1990年）
* 警察故事3超級警察（1992年）
* 紅番區（1994年）

### 電視劇集（麗的電視、亞洲電視）

* 變色龍（1978年）
* 鱷魚淚（1979年）
* 大俠霍元甲（1981年）
* 再向虎山行（1983年）
* 南海十三郎（1997年）
**R-W 模型**（**Rescorla–Wagner model**）係用以下嘅方程式模擬古典制約嘅一個模型：

{\displaystyle \Delta V=\alpha \beta (\lambda -\Sigma V)}
當中 {\displaystyle V} 係指隻動物心目中 US 同 CS 之間嘅關聯有幾強，{\displaystyle \Delta V} 指 {\displaystyle V} 嘅轉變。每當隻動物經驗到 US 同 CS，佢都會係噉咦改變佢心目中嘅 {\displaystyle V}，而喺是但一次經驗當中，{\displaystyle \Delta V} 嘅數值由以下因素話事：{\displaystyle \lambda }，即係嗰個 US 嘅 {\displaystyle V} 嘅最大可能值；{\displaystyle \Sigma V} 指喺個經驗入面其他刺激嘅 {\displaystyle V} 加埋嗮一齊嘅值；而 {\displaystyle \alpha } 同 {\displaystyle \beta } 係一啲常數，代表咗 CS 嘅*顯著性*（salience）或者隻動物嘅*學習率*（learning rate）等嘅因素。呢條式顯示咗，當個 US 同 CS 以外嘅刺激之間嘅關聯愈係弱，每一次經驗 US 同 CS 同時出現嗰時 {\displaystyle V} 嘅變化幅度就會愈大。

參考
--

1. ↑  Miller, R. R. Barnet, R. C. & Grahame, N. J. (1995). Assessment of the Rescorla-Wagner model. *Psychological bulletin*, 117(3), 363.
2. ↑  Chance P (2008). *Learning and Behavior*. Belmont/CA: Wadsworth.

  


|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
**RSS**係一種用喺發佈新聞同埋其他網頁內容嘅數據交換規範，源於網景通訊公司嘅推"Push"技術，將訂戶訂閱嘅內容，傳送俾佢哋嘅通訊協同格式(Protocol)。RSS原本係**RDF (Resource Description Framework) Site Summary**嘅減筆，網景放手唔搞後，接手兩批人，分別改成 **Rich Site Summary**同**Really Simple Syndication**嘅減筆。

但係哩三個其實都係指同一種嘅Syndication技術。

而家嘅 RSS 主要版本有0.91、1.0 同 2.0。

0.91 版同1.0 版係兩個好唔同嘅版本，喺風格同制定標準嘅人亦都好唔同。但係0.91版同2.0版就一脈相承。而1.0版更加似XML標準。

而家RSS已經廣泛用喺blog、wiki同埋網上新聞頻道，多數世界知名嘅新聞社網站都會提供RSS嘅訂閱。

另外由於RSS分家，另有人另起格式，是爲Atom。

RSS規範
-----

* RSS規範0.91，版本3
* RSS版本1.00
* RSS版本2.0

RSS閱讀器
------

### 專用閱讀器

* BitsCast RSS News Reader/Podcaster (官方網站)
* BOKEE
* GreatNews
* HEXUN RSS READER 和訊博攬
* iSpace Desktop
* Liferea (官方網站)
* Plazoo
* RSS Bandit
* RSSOwl (官方網站)
* RRS Reader
* SharpReader
* Straw (官方網站)

### 附加閱讀器

* Internet Explorer7+
* Maxthon
* Firefox
* Sage
* Mozilla Thunderbird
* Opera 8.x+
* Apple Safari

### RSS在線閱讀器

* 讀逸RSS在線閱讀--根據興趣點組織RSS頻道的在線閱讀器
* NewsGator
* Bloglines
* Open Feed Directory
* RSSHOW
* gougou
* RSS博覽-RSS大全、在線閱讀
* Google Reader
* Netvibes
* ReadOnline.Info--中文的免費在線閱讀器

參閱
--

* ATOM
**蔡敏君**，JP（英文：Alice Choi Man Kwan；1973年11月13號—），香港政府官員，而家係九龍城民政事務專員。

政府內工作
-----

蔡敏君喺2001年加入政務職系，曾經喺多個政策局同部門工作，包括民政事務總署、前教育統籌局、財經事務及庫務局、政制及內地事務局、房屋署同埋商務及經濟發展局。佢喺2020年被調任九龍城民政事務專員前，係商務及經濟發展局首席助理秘書長（工商）。

### 2020年香港立法會選舉對候選人進行政治審查

喺2020年香港立法會選舉，就各地區直選選舉主任嘅安排，政府打破過去由當區民政事務專員擔任選舉主任嘅傳統做法，而係跨區配對。其中蔡敏君身為九龍城民政事務專員，本應隸屬於九龍西選區，但政府就安排佢跨區出任九龍東選區嘅選舉主任。呢個安排被視為為剝奪有意參選一啲民主派立法會選舉參選資格鋪路。

去到7月26號，報名參選九龍東選區嘅黃之鋒喺社交媒體表示收到蔡敏君嘅信件，內容提及佢喺香港眾志時期嘅工作，「民主自決」嘅主張，美國國會協助港人而通過《香港人權及民主法案》，外國政府因應香港官員行為對香港進行制裁等等嘅事，民主派運用《基本法》賦予立法會權力否決預算案等事宜。黃之鋒評論呢封信充份反映政權鉅細無遺嘅政治審查。

爭議
--

### 被指控多次違反武漢肺炎期間政府群組聚集限制

武漢肺炎香港疫情期間，蔡敏君曾經多次被批評多次違反限聚令。

喺2020年7月，佢曾經被投訴喺第三波疫情爆發仍然參與私人卡拉OK聚會，傳媒報道嘅照片當中，蔡敏君亦無戴口罩。蔡敏君之後就聲稱佢當時有做適當防疫措施。去到7月26號，黃之鋒公開喺社交媒體回應佢作為該年度立法會選舉九龍東選區選舉主任嘅時候，亦有提及事件，形容佢作為政府高級公務員，喺7月初的第三波疫情爆發期間，仍然唔帶口罩參與私人卡拉OK聚會，情況令人擔心。

去到2021年3月，香港童軍總會舉行「第1屆行政人員高級訓練班」畢業活動，蔡敏君都有出席，現場超過30人。但當時限聚令仍然生效，而根據政府當時嘅規例，即使係私人物業，如果容許公眾人士不時進入，咁樣嗰度亦符合公眾地方嘅定義。另外，任何一個宴會活動嘅人數喺任何時間亦唔可以超過20人。

去到2022年1月，疫情仍然嚴峻，好多市民都受限聚令限制唔可以聚會，生活受到一定影響，消防處被揭發喺尖沙嘴消防局大樓嘅會社內舉行百人聚餐午宴，其中包括蔡敏君在內，仲有消防處處長梁偉雄、建築署長何永賢、行政會議成員葉國謙、立法會議員楊永杰、深水埗民政事務專員黃昕然、深水埗警區指揮官吳樂俊，仲有警務處、民政署同埋食環署嘅高級官員都有出席，事件被人批評，話呢啲官員知法犯法。

參考
--

1. 1 2  〈蔡敏君任九龍城民政事務專員　將成為九龍東選舉主任〉. 喺2020-07-23搵到.
2. 1 2  鄭寶生陳小瑜 (2020-06-18). 〈立法會選舉│選舉主任將跨區「大兜亂」　泛民料為DQ區議員參選人〉. 《香港01》 (香港中文). 原先內容歸檔喺2020-06-22. 喺2020-08-09搵到. `{{cite web}}`: Cite has empty unknown parameter: `|dead-url=` (help)
3. ↑  〈民政專員跨區任選舉主任　民主派質疑為部署DQ〉. 《now新聞》 (香港中文). 2020-06-19. 原先內容歸檔喺2020-06-22. 喺2020-08-09搵到. `{{cite web}}`: Cite has empty unknown parameter: `|dead-url=` (help)
4. 1 2  黃之鋒. 〈我已收到選舉主任蔡敏君女士的來信〉. 原先內容歸檔喺2020-09-04. 喺2020-07-26搵到. `{{cite web}}`: Cite has empty unknown parameter: `|dead-url=` (help)
5. ↑  〈政情：蔡敏君照聚會唱K 話東道主有防疫措施〉. 《東方日報》. 2020-07-20. 喺2020-07-23搵到.
6. ↑  〈童軍懶理疫情照搞結業晚宴 DQ黃之鋒刀手蔡敏君出席 警方接報調查場內警員擋駕 ｜ 蘋果日報〉. 《Apple Daily 蘋果日報》 (香港中文). 原著喺2021-03-28歸檔. 喺2021-03-28搵到.
7. ↑  〈消防被揭百人聚餐 多部門高官赴宴 涵建署警處民政食環行會立會 梁子超批零危機感 - 20220110 - 要聞〉. 《明報新聞網 - 每日明報 daily news》 (繁體中文). 喺2022-01-10搵到.
8. ↑  〈香港消防百人午宴 處方稱嚴格遵守防疫規例 - 大紀元〉. 《大紀元 www.epochtimes.com》 (繁體中文). 2022-01-11. 喺2022-01-11搵到.

 

| 政府職務
 |
| --- |
| 上一任**郭偉勳** | **九龍城民政事務專員**2020年7月13日－ | **現任** |

* 香港指南
* 政治指南
* 人物指南
| How to read a taxoboxHow to read a taxobox**蒙古蒲公英** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
| （未分級） | 被子植物門 Angiosperm |
|
|
|
|
|
|
|
|
|
| （未分級） | 雙子葉植物綱 Eudicots |
|
|
|
|
| （未分級） | 菊類植物 Asterids |
|
|
| 目 | 菊目 Asterales |
|
|
|
|
|
|
|
|
| 科 | 菊科 Asteraceae |
| 亞科 | 脷形花亞科 Cichorioideae |
|
| 族 (*tribus*): | 菊苣族 Cichorieae |
|
|
| 屬 | 蒲公英屬 *Taraxacum* |
|
|
|
|
|
|
|
| 種 | **蒙古蒲公英 *T. mongolicum*** |
|

 |
|
| 二元學名 |
| ***Taraxacum mongolicum***Hand.-Mazz. 1907 |
|
|
|
|
|
|
|
|
|
|
|
|
|
|
|

 **蒙古蒲公英**（粵拼：mung4 gu2 pou4 gung1 jing1）
（學名：*Taraxacum mongolicum*）係菊科蒲公英屬嘅長年生草本植物，原產蒙古，而家喺全中國地區、港澳臺、成個朝鮮半島、蒙古、俄羅斯、日本地區嘅海拔600～800m以下嘅森林邊、路邊、爛地、庭院、田邊、溝谷、山坡、草地、河邊沙地都可以搵到。

樣
-

植株高10～25cm，有白乳汁。根比較長，有單一分枝，外皮啡黃。葉根生，排成蓮座噉，樣屬狹長嘅倒披針形，大頭羽裂或羽裂；裂片似三角，全緣或有鋸齒，先端稍微撅或有啲尖，基部逐漸變窄成柄，冇毛或有似蠄蟧網咁幼條毛。花梗平時同葉一樣長或短過葉，結果時長過葉，有白蠄蟧網樣毛，頭狀花序，單生兼頂生，長到大概35mm；苞片草質，綠色，部分淡紅或紫紅，先端有或冇角仔，有白軟毛，似蠄蟧網咁幼；花瓣鮮黃，五「齒裂」。果屬瘦果，樣似倒立披針，長大概5mm，土黃或啡黃，有掕，頂生白或暗黃嘅冠毛；入面有好多粒籽，重1～2g。

用途
--

植株可以做藥。喺日本當地，試過將蒲公英整成醬湯、花酒等系列保健食品，甚至當菜食。

### 藥用

植株有清熱解毒、消腫散結、利尿通淋嘅功效。

有關嘅書
----

* 中国外来植物 第14～15页　　上海科学技术出版社 ISBN 978-7-5478-0780-4/Q·4

連出去
---

|  |  |
| --- | --- |
|  | 維基物種有資料講：***蒙古蒲公英*** |

* 蒲公英 Taraxacum mongolicum Hand.-Mazz. FRPS
* 蒲公英的營養價值 沼澤缸之家
* 蒙古蒲公英 韦博士花卉
* 蒙古蒲公英 Taraxacum mongolicum Handel-Mazzetti 长江河口湿地生物多样性资料库
* Taraxacum mongolicum 樹木谷
呼和浩特市一間酒店早餐時段供應嘅蒙古奶茶
搭配奶茶食用嘅炒米、奶食等
**蒙古奶茶**（英文：Suutei tsai；傳統蒙文：ᠰᠦᠨ ᠲᠡᠢ  
ᠴᠠᠢ；斯拉夫蒙文：сүүтэй цай）係蒙古族飲食文化嘅重要組成部分，更加係佢招待客人禮儀嘅標誌，蒙古民族特別鍾意飲青磚茶同花磚茶，蒙古民族習慣上係一日三餐都一定要有咸奶茶。當有客人嚟嗰陣，主人為咗歡迎客人，會幫客人斟上奶茶。

整嘅過程
----

蒙古奶茶係咸奶茶，多用青磚茶或黑磚茶，用鐵鍋炮製。先用水2到3千克，燒到夠100度，加入打碎嘅磚茶50到80克。等煲滾5分鐘後，摻入牛奶（五分之一左右），稍加攪動，再加入適量鹽巴。等到整鍋咸奶茶再煲滾，再加入少量炒米，先算收尾。之後可裝入碗攤凍嚟飲。

### 茶粉做法

用蒙古奶茶做基礎，去選用新鮮牛奶、茶葉做主要原料．經配料、殺菌、真空濃縮同噴霧乾燥製成奶茶粉。飲嗰陣奶茶粉用15倍水沖調，具有蒙古嘅奶茶風味。

參考
--

1. ↑  奶茶是哪裡發明的，探索奶茶的發明歷史 互聯網檔案館嘅歸檔，歸檔日期2020年4月16號，. 搜狐 2018-05-07

### 文獻

1. 文宗.蒙古奶茶.蒙古日報，2008-11-7.
2. 武建新、王振華.蒙古包式奶茶粉的研製，食品科學，1994-9-30.
3. 
4. 舌尖上的呼倫貝爾美食之蒙古奶茶

連出去
---

* 豆果美食——蒙古奶茶嘅做法
唔好同**紫藤香**搞亂。
 搵緊香港關注性工作者權益組織嘅話，請睇〈**紫藤 (組織)**〉。

| How to read a taxoboxHow to read a taxobox**紫藤** |
| --- |
|  |
| 瀕危指標 |
| G5 |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蝶型花科 Faboideae |
|
| 族 (*tribus*): | 崖豆族 Millettieae |
|
|
| 屬 | 紫藤屬 *Wisteria* |
|
|
|
|
|
|
|
| 種 | **紫藤 *W. sinensis*** |
|

 |
|
| 二元學名 |
| ***Wisteria sinensis*** |
|
|
|
|
|
|
|
|
|
|
|
|
|
|
|

**紫藤**（粵拼：zi2 tang4；學名：*Wisteria sinensis*）係蝶型花科紫藤屬嘅落葉藤木。原產中國、日本同北美洲。

樣
-

枝粗，紙質，多數向左邊旋轉嚟生。花紫或深紫，成串噉掛喺綠葉藤下邊，睇落去幾靚吓；每年3～4月開花，每串開廿卅朵。

適應環境
----

植株適應能力都好犀利下。佢禁kam1凍同濕、爛地，但唔可以移植。佢亦禁kam1綁，對其它植物有絞殺作用。

用途
--

紫藤可以做花卉，亦可以用嚟做藥。藥用方面，佢可以消除浮腫同關節疼痛同腸寄生蟲病嘅功效。

有關嘅書
----

* 校园植物志 第208页　　北京理工大学出版社 ISBN 978-7-5640-5687-2

連出去
---

|  |  |
| --- | --- |
|  | 維基物種有資料講：***紫藤*** |

|  |  |
| --- | --- |
|  | 維基同享有多媒體嘅嘢： **紫藤** |

* 香港浸會大學中醫藥學院. 紫藤. 藥用植物圖像數據庫.
**沙田培英中學**（英文：**Shatin Pui Ying College**）喺香港新界沙田嘅禾輋邨，喺1978年建校，同沙田蘇浙公學起埋一齊，係一間基督教嘅英文中學。全間學校總共有廿四班，中一至中六各四班。校徽裏面隻鷹代表勇氣同埋決斷力。

辦學宗旨
----

學校嘅校訓係「信（英文：Faith in Christianity）、望（英文：Hope (virtue)）、愛（英文：Charity (virtue)）」，辦學宗旨係「**培**育**英**才」，教導方面就著重德、智、體、羣、美、靈六方面。學校又鼓勵學生擴闊視野同埋發揮潛能，提高佢哋嘅人文素養，變成有領袖才能嘅學生，令佢哋第日可以貢獻社會。

間學校自1998年9月開始俾教統局准用英文上堂，令到啲學生講英文嘅能力好啲。

校史
--

沙田培英中學嘅校祖那夏禮牧師嚟自美國，係美國長老會嘅傳教士。佢喺1879年喺廣州城西沙基度開咗間學校。之後又起咗「廣州培英」、「台山培英」、「江門培英」同埋「香港培英」。

為咗紀念「培英」創校嘅百周年，中華基督教會香港區會走去支持起呢間學校，叫做「培英」嘅第五間中學。間學校原定喺1979年9月開始上堂，不過因應教育署要求，咁就提早咗一年去到1978年，重要借用埋喺沙田瀝源嘅浸信會呂明才中學先可以上堂，由黃衛華做校長。開校第一年得十二班中一，有16個先生。直到1979年9月先至搬到沙田禾輋。

間學校嘅圖書館最初喺學校嘅三樓，1982年9月先至正式啟用，嗰時只有三千幾本書。嗰時圖書館分為藏書閣、工作房同埋自修室三個部分，自修室係有多個用途嘅特別室，又做咗先生嘅會議室，又做咗流動班用嚟上堂嘅課室。圖書館用電腦入咗好多書嘅資料之後，就喺2001年9月開始全部用電腦嚟做嘢。

間學校喺2005年7月起咗棟新翼大樓，裏面有中四、中六及中七級嘅課室、活動室、圖書館同埋電腦室。

間學校喺1994年11月整咗個學生會同喺1995年整咗個家長教師會。間學校由1995年9月開始逐年調整啲班級嘅結構，令到學校喺1997年9月嘅時候，由中一至到中五每級有五班。1996年8月嘅時候黃衛華校長退咗休，由邱藹源副校長做落去，又喺同一年嘅9月開始，間學校取消咗「精英班」制。

培英大家庭
-----

間學校同廣州培英中學、西關培英中學、台山培英中學、江門培英中學同埋喺香港華富村嘅香港培英中學好有聯繫，成日喺校慶嘅期間舉行啲師生交流嘅活動。全球好多地方都有培英嘅校友會，包括美國、加拿大、紐西蘭、澳洲、英國、南非、日本、秘魯、新加坡、泰國、廣州、台山、江門同埋台灣。

舊生
--

* 香港無綫電視前藝員黎美嫻
* 香港流行廣東歌手容祖兒
* 香港配音員何璐怡
* 香港少女模特兒劉欣宜（E-Cup Baby）
* 香港少女模特兒陳靜儀（Mia）
* 香港足球員陸冠邦
* VB編寫程式參考書作者蔡智夫
* 香港演員盧海鵬

睇埋
--

* 香港培英中學

出面網頁
----

* 沙田培英中學主頁
* 沙田培英中學圖書館主頁
* 出賣靈魂嘅官方網頁
* 最後一著嘅官方網頁
* 中學概覽
呢篇文講電腦惡意程序。搵緊其他同「木馬」呢兩個字差唔多嘅意思嘅話，請睇〈**木馬**〉。
**特洛伊木馬程序**（英文：Trojan Horse，病毒編碼：（操作系統名）.Trojan.\*\*.\*\*），港澳叫**特洛伊木馬程式**，係一種未經電腦授權就自己識行嘅惡意程序。喺定義入面嚟講，佢係扮成個實用嘅軟件或遊戲噉氹啲用户嚟裝佢，而達到監控或偷人哋嘅個人信息嘅一種程序。雖然話木馬係一種程序，但有好多人話木馬係一種病毒嘅類，係因為而家有好多同電腦病毒有關嘅技術都扯埋木馬技術落水嘅，而且兩個都係成對噉出現。但喺某啲意義嚟講，木馬已經係融入咗病毒嘅大家庭入面喇。呢種病毒同一般嘅電腦病毒都有唔同，佢識得扮嘢扮到好似個堅嘅程序噉，嚟吸引啲用戶嚟下載佢。同蠕虫病毒唔一樣，佢係唔可以自我複製。而一下載咗呢啲所謂嘅「程序」，雖然話睇落去都幾好，但係大多數都係一激活咗之後就開始搞搞震喇，因為佢識向用戶用緊嘅電腦搞破壞同埋偷文件，甚至係邊隻用戶名同密碼呢啲好緊要嘅秘密信息都會攞埋，甚至連部電腦都俾黑客遠程控制都得。而呢種病毒重危害住成個互聯網嘅安全。因為佢有好強嘅隱蔽性，隱蔽到連普通用户中咗毒之後都唔知發生咗啲咩事。而世界上第一個特洛伊木馬病毒係喺1986年由PC-Write 2.72入面出現咗，嗰陣嘅木馬病毒嘅後果係成個硬盤入面啲嘢都冇嗮。

名
-

內文：特洛伊木馬
「木馬」嘅名出喺希臘神話入面。由於希臘聯軍喺打緊仗嗰陣，就詐諦投降，留低咗隻木馬響度，而特洛伊人就將佢當成係戰利品，就帶返咗入去城度。而特洛伊人就以為係贏咗呢場仗就好開心，點知開心咗無耐，喺木馬入面就飆咗班希臘兵出嚟，佢哋就靜鷹鷹噉開咗個城門嚟畀城出面嘅軍隊入嚟，最後特洛伊城就俾希臘軍打沉咗。由於呢種電腦病毒同佢嘅行為差唔多噉，所以「特洛伊木馬病毒」嘅名就係噉嚟。

執行行為
----

木馬病毒嘅行為包括：

* 刪除文件
* 攔截文件
* 修改文件
* 複製文件
* 影響嗮成部電腦嘅本地同網絡嘅性能。

原理
--

分類
--

木馬喺電腦入面有好大嘅攻擊威脅性。一般嚟講，呢啲程序可以向網頁地址度搞DoS攻擊。可以喺電腦A度同埋其他中咗毒嘅電腦度發好多次請求而搞出攻擊目標過載而出現嘅嘢，嗰啲就係喺操作系統入面講嘅「拒絕服務」喇。喺電腦嘅執行類入面可以分開幾個類：

### 後門

後門木馬係可以俾黑客嚟遠程控制感染咗木馬嘅電腦，而且重可以想做乜就做乜，幾乎冇王管咁滯。其中呢行係包括咗發送、接收、啟動同埋刪除文件，顯示文件，重有重啟電腦都得。佢成日都將一組電腦搞成個僵屍網絡嚟做其他惡意嘅行為。

### 漏洞

內文：電腦系統漏洞
漏洞就係黑客用程序嚟喺用緊個人台電腦度，用程序嘅漏洞嚟偷嗮啲文件同埋代碼。

### RootKit

Rootkit係喺使用者嘅系統入面嘅指定物件或行為度匿埋。而Rootkit喺大多數嘅目的係唔冇俾殺毒軟件CHECK到嚟延長惡意程序喺感染咗木馬嘅電腦度嘅運行時間。

### 網銀

內文：網上銀行
網銀木馬係用嚟偷嗮某用戶喺網站度用緊嘅網上銀行系統、電子支付系統同埋信用卡或借記卡嘅帳號信息。

### 下載器

下載器木馬係可以喺某人嘅電腦度上傳或下載同安裝最新版本嘅惡意程序。

### 釋放器

釋放器木馬係黑客用呢啲程序喺部電腦度安裝木馬同/或病毒，或唔畀殺毒軟件查到呢啲惡意程序出嚟。不過唔係冚唪唥嘅殺毒程序都可以查到呢啲呢類木馬嘅全部組件出嚟。

### 流嘅病毒軟件

流嘅病毒軟件木馬雖然話同殺毒軟體嘅行為差唔多。但佢係用嚟呃使用者啲錢嚟清走發現嘅「威脅」。其實根本就冇呢啲「威脅」響度。

### 遊戲盜號

內文：線上遊戲
遊戲盜號密碼係識偷網絡遊戲入面嘅帳號信息。

### 即時通訊

內文：即時通訊軟件
即時通訊木馬係識偷嗮啲即時通訊軟件入面嘅用戶名同密碼。

### 酬金

酬金木馬係可以改到電腦入面嘅數據，搞到電腦用都用唔到或用户唔可以用到指定嘅數據。凈係得用户畀咗黑客要求話幾多錢之後先至會畀返啲數據或恢復返台電腦嘅嘢。

### 短信

呢啲程式會喺您台流動設備向收費嘅冧巴度發短信，搞到用戶冇嗮啲預存話費響度。

### 間諜

### 郵件地址收集

### 代理

代理木馬係識喺使用者嘅電腦度開HTTP、SOCKS等代理服務嘅功能。而黑客可以將感染咗代理木馬嘅電腦當成係跳板嚟做黑客活動而去到隱藏自己嘅要求。

扮嘢方式
----

木馬病毒嘅危害方式就有好多種，其中佢有俾人話係好蠱惑嘅，就係識得扮嘢。而木馬病毒嘅扮嘢方式就有6種。分別係改圖標、綁文件、流嘢嘅出錯行為、訂咗嘅端口、自我銷毀同埋自動改名呢幾種。

防範
--

1. 買有即時監控功能同埋防火牆功能嘅殺毒軟件，重要定時查下殺毒軟體嘅相關功能組件係點。因為日日都有電腦病毒，而且重越嚟越新，花式重犀利咗幾多下，所以必須要更新病毒庫嚟查最新嘅木馬病毒。
2. 唔冇去埋嗮啲唔知出處嘅網站。唔用唔知喺邊度出嘅軟體。
3. 唔冇噉罅埋就信埋嗮啲即時通訊軟件入面嘅好友發過嚟嘅網址同埋文件。因為有部分木馬病毒係用呢個方法嚟傳播。
4. 定期檢查系統帳號。因為黑客好鍾意用克隆帳號嚟控制人哋嘅電腦。佢哋係啟動一個系統入面嘅預設帳戶，但係呢個帳戶唔係成日用嘅，之後用工具將呢個帳戶升到管理員嗰度，雖然話睇落去同原本個賬號差唔多噉，但係呢個所謂嘅「克隆帳戶」就係操作系統入面，最大嘅安全隱患，而黑客就係用呢個賬號嚟隨便噉控制你部電腦都得。
5. 禁用不明嘅系統服務。如估您喺邊日發現咗系統點解行得咁慢，用咗殺毒軟件都查唔出乜事，好有可能係人哋通過入侵咗你嘅電腦之後，開咗「特種服務」。嗰陣時，你要查下系統入面有冇打開咗呢啲噉嘅不明服務？如估發現咗呢啲服務唔係你開嘅話，可以停咗佢。

出面網頁
----

* 什么是木马病毒？ 卡巴斯基殺毒軟件官網
* 木马病毒 瑞星杀毒软件
* 安全小贴士 腾讯游戏安全中心
* 木马病毒专题 中国银联安全中心
* 什麼是特洛伊木馬病毒?何謂網頁掛馬? 雲端運算與網路安全趨勢部落格
* 木马和病毒的解释和区别 IT部落窝
* 電腦病毒、木馬、蠕蟲有什麼不一樣？ 高登工作室
* 什么是木马病毒 永州冷水滩公安分局
* 浅析病毒、木马、流氓软件? 新浪博客

睇埋
--

* 電腦病毒
* 流氓軟件

註
-

1. ↑  病毒木马 百度文庫
2. ↑  木马技术发展的新趋势探讨 百度文庫
3. ↑  美國Quicksoft公司根本就未發佈過PC-Write 2.72版，而所謂嘅「PC-Write 2.72」程序係呃人嘅。
4. ↑  而家網上下載嘅破解類軟體同埋遊戲外掛等，大多數都有木馬病毒。
座標: 53°28′51″S 70°47′00″W﻿ / ﻿53.48083°S 70.78333°W﻿ / -53.48083; -70.78333

麥哲倫海峽嘅地圖
 **麥哲倫海峽**（粵拼：mak6 zit3 leon4 hoi2 hap6）
（西班牙文：**Estrecho de Magallanes**；葡萄牙文：**Estreito de Magalhães**）係南美洲大陸同火地羣島之間嘅海峽，連接大西洋同太平洋。海峽超多彎，行船好易出事。

名
-

麥哲倫到咗南美東海岸後，跟海邊行時到咗疑似「海灣」嘅地方。
海峽個名源自1520年10月21號發現佢嘅葡萄牙探險家——麥哲倫。

### 古仔

16世紀初，葡萄牙航海家麥哲倫信得過自己，話一定可以搵到通去南海嘅路，結果喺1519年9月20號帶咗個船隊，從西班牙西維爾出發，開展咗好長時間嘅環球水上探險旅行。到咗南美洲東海岸後跟住海邊去旅行，直到1520年10月21號去到南緯52°位置，發現咗個疑似「海灣」嘅位，重派咗兩部船入去睇下咩事，咁啱撞正橫風橫浪，但佢哋冇停到，而係繼續行。直到嗰年11月28號先至離開咗個疑似「海灣」嘅地方，入咗太平洋，打開咗第一次環球航行嘅勝利航道。後人爲咗紀念佢，將嗰條疑似「海灣」嘅地方改名做麥哲倫海峽。

概況
--

麥哲倫海峽一景
呢條海峽非常彎曲，西邊係西北-東南走向，中間係南北走向，東邊係西南-東北走向。從西到東啱好轉咗個直角彎。雖然東邊嘅海岸比較直，但中間同西邊啲海岸好多彎曲位，而且超多陡崖同懸崖、島仔同海岬。全長565km，闊度唔固定，最闊有9NM（16.668km），最窄得5鏈（926m）到。水深最深有1080m（近太平洋口嘅群島位），最淺有28m（東段同中段嘅轉角位西南邊附近）。

現況
--

海峽周邊同入邊嘅天氣好唔穩定。好多時大霧籠罩、潮水多兼流得快、超多海漩渦、逆流同浮冰出現，所以呢頭都係人跡罕至，入去時一定要睇實當地嘅天氣情況。一有風雲突變，馬上返去海灣靠邊停好，因為入面有啲港灣可以停大型船隻。雖然巴拿馬運河開通之後，往返太平洋同大西洋嘅船都唔再經呢度，但超大型船隻會有時經過呢度。

* 
* 
* 
*

有關嘅書
----

* 中国少年儿童百科全书 自然·环境 第217页　浙江教育出版社 ISBN 7-5338-1946-2/G·1942

註同攷
---

註
1. ↑  呢度講嘅「南海」係南太平洋，唔係南中國海或南海區。
2. ↑  佢之所以唔兜南美洲北邊嘅加勒比海，係因為嗰時巴拿馬運河重未開工。巴拿馬運河喺1881年開工，1920年全線開通。

攷

1. ↑  麦哲伦船队在南美洲发现麦哲伦海峡 互聯網檔案館嘅歸檔，歸檔日期2016年5月8號，. 历史上的今天（10月21日）
2. 1 2  ESTRECHO DE MAGALLANES
**小磯國昭**（日文：**こいそ くにあき**、新字體：小磯国昭，1880年3月22號—1950年11月3號）係日本政治人兼陸軍軍人，軍階係從二位勲一等功二級陸軍大將。曾經先後出任關東軍參謀長、朝鮮軍司令官、朝鮮總督同拓務大臣，1944年接替因為戰爭失利而辭職嘅東條英機出任首相，由於佢未能夠同國民政府傾掂數，所以響一年後讓位畀鈴木貫太郎。

簡歷
--

小磯1880年響栃木縣宇都宮市出世，阿爸小磯進既係山形縣士族（舊新庄藩藩士），亦係前眾議院議員。佢先後就讀新庄小學校、上山小學校、山形中學校（即依家嘅山形縣立山形東高等學校）、陸軍士官學校同陸軍大學校，1901年正式參軍。

1938年畀人編入予備役，一年後隨即出任拓務大臣（第15同第17任）。1942年出任朝鮮總督，沿用返上一任總督南次郎嘅政策，大力推行內鮮一體教育，話「朝鮮人同日本人係同一個民族」，以呢個藉口去打壓朝鮮人嘅抗日行動。佢響朝鮮嘅成績都幾亮眼，仲畀人叫做「朝鮮虎」。

### 首相時代

內文：小磯內閣
小磯以首相身份到國會發表講話
1944年，日本軍響東條英機嘅帶領下成日打輸仗，6月15號爆發嘅塞班島戰役入面更加死傷慘重，輸到底褲都冇埋，東條被迫辭職。臨走前，佢點名小磯國昭同米內光政做首相候選。響海軍同陸軍嘈完之後，決定由小磯出任首相，米內出任副首相兼海軍大臣。但係小磯冇乜參加過二戰（六年前已經編入予備役），對二戰情況唔熟識，因而多次錯判當前形勢。

國內事務方面，佢話要重視防衛，提出「一億總武裝」計畫。但無幾耐嘅東京大空襲，好多人因為「防空法」（「防空法」即係指市民響空襲嗰陣有義務救人，違者要罰錢）想去救人而死，令到日本國民開始意識到自己畀政府呃咗，唔再相信政府講嘅嘢。小磯內閣嘅公信力跌到好低，支持度亦大跌。

小磯想同美國和談，諗住用雷伊泰灣海戰嚟打擊一下美國士氣、方便談判，點知反而畀美國追住嚟打，日本海軍輸清光，和談唔使諗。

對中國，佢主張用繆斌同國民政府傾掂數；重光葵、杉山元同米內光政表示反對，昭和天皇表示唔信任繆斌，但小磯都係支持佢。最後繆斌傾唔掂數，空手而回，搞到小磯得罪咗好多人。

國內事務搞唔掂，外交又失敗，佢最後被迫響1945年4月7號總請辭，讓位畀昭和天皇嘅心水人選鈴木貫太郎。

### 戰後

1945年8月15號日本宣佈投降，11月19號佢同另外11人先後畀GHQ拉咗，收押響巢鴨監獄。1948年佢畀遠東國際軍事法庭判為甲級戰犯，判終身監禁，兩年後響監獄入面因為食道癌而病死，終年七十歲。

屋企
--

老豆：小磯進（山形縣士族出身，之後當過差、做過眾議院議員）

阿叔：小磯忠之輔（律師、前眾議院議員）

老婆：馨子（新潟縣士族牧口義方第五個女）

* 大仔：昭一
	+ 孫：忠昭
	+ 孫：國策
* 大女：美智子

攷
-

1. 1 2  自由時報電子報 (2018-12-12). 〈政治的日常》螳臂當車的悲劇首相小磯國昭 - 自由評論網〉. 《自由時報電子報》. 喺2021-09-18搵到.
2. ↑  〈東京大空襲から76年～危機にあって無能の宰相・小磯国昭～（古谷経衡） - 個人〉. 《Yahoo!ニュース》 (日文). 喺2021-09-18搵到.
搵緊香港一間特色餐廳「小白鷺餐廳」嘅話，請睇〈**白鷺湖互動中心**〉。

| How to read a taxoboxHow to read a taxobox**小白鷺** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 鸛形目 Ciconiiformes |
|
|
|
|
|
|
|
|
| 科 | 鷺科 Ardeidae |
|
|
|
|
|
| 屬 | 白鷺屬 *Egretta* |
|
|
|
|
|
|
|
| 種 | **小白鷺 *E. garzetta*** |
|

 |
|
| 二元學名 |
| ***Egretta garzetta***Linnaeus, 1766 |
|
|
|
|
|
|
|
|
|
|
|
|
|
|
|

**小白鷺**（學名：***Egretta garzetta***），係一種中型涉禽，屬於鷺科白鷺屬。

生境
--

小白鷺鍾意住喺稻田、河岸、沙灘、泥灘同沿海小溪種種濕地，成群噉出現。

分布地域
----

非洲、歐洲、亞洲同澳洲。

小白鷺頭上嘅飾羽繁殖期先有
*Egretta garzetta*

特徵
--

小白鷺身長61cm，白色，繁殖期間頭上會多咗兩條細長嘅冠羽作為飾羽；嘴黑色；黑腿，黃色腳掌；繁殖巢群時時發出呱呱叫聲。

食物
--

魚、甲殼動物同昆蟲。主要食各式魚蝦，揾食嗰時會用一隻腳踩響水度。

繁殖
--

繁殖期同黃頭鷺、夜鷺一樣，喺竹林、相思樹林、木麻黃林，榕樹林築巢，繁殖期為3-9月。繁殖期眼先變成紅色；頭後面有兩條飾羽，長度可達21.5公分；背部有上捲嘅蓑羽13-49條不等（周鎮1995）。通常雌雄一齊以手指頭咁粗嘅樹枝築成盤形巢，鳥巢簡單到有如一堆枯枝。雌雄一齊孵蛋、餵仔。小白鷺每窩生4-5隻淺藍色嘅蛋（顏重威1984）。

香港亦有好多小白鷺出沒，例如香港濕地公園、大埔滘等。

參考
--

|  |  |
| --- | --- |
|  | 維基同享有多媒體嘅嘢：**Egretta garzetta** |

* 《香港及華南鳥類》，尹璉、費嘉倫、林超英（1994）
* 《中國鳥類野外手冊》，馬敬能、菲利普斯、何芬奇（2000）
* 《雀鳥分類名錄》，香港觀鳥會
* 《香港方物古今》，饒玖才著，天地圖書出版，1999年。77-79 頁。ISBN 962-950-671-8。
薩達瓦爾
**薩達瓦爾**（Shādawār或者Shâd'havâr，又或者叫Aras）係一種中東地區傳說嘅獨角獸。

同喺歐洲傳說、用馬做原型嘅獨角獸好唔同，薩達瓦爾好似得一隻角嘅羚羊，佢隻角好似笛咁，有四十二個窿（亦有係話四個）。有風吹過嚟嘅時候就會有音樂喺度響，風由唔同角度嘅窿吹入去就會有唔同嘅音樂。喺正面嘅窿吹入去，音樂就會係令人愉悅嘅；調轉嘅話，音樂就會變到好淒涼。因為呢種神奇嘅特性，薩達瓦爾嘅角會當做樂器用嚟取悅國王。

有陣時，薩達瓦爾會俾人描寫成一種肉食性動物，運用佢嘅音樂嚟誘捕獵物。有可能喺因為將佢同另一種叫西朗斯嘅傳說生物撈亂咗。

嚟自14世紀埃及嘅穆斯林博物學家Al-Damiri就講形容薩達瓦爾係隻黑色嘅鹿，頭部就似公牛。隻角係白色嘅，而且有七十二個窿。

睇埋
--

* 獨角獸

參考
--

1. ↑  〈沙德瓦爾 | 紀妖〉.`{{cite web}}`: CS1 maint: url-status (link)
2. ↑  "Shādawār | a book of creatures".`{{cite web}}`: CS1 maint: url-status (link)

文獻
--

* 想像的動物：跟著獨角獸、獅鷲、麒麟、魔羯魚，走進傳說動物的纸上博覽會，艾蓮娜·哈傑克（Helene Rajcak）、達米安·拉韋爾杜恩（Damien Laverdunt）著，李華陽譯，果力文化出版，IBSN 978-986-92994-2-8
小畜卦
**小畜卦**，或者就咁叫**小畜**，係六十四卦之中嘅第九卦。佢上卦係巽卦，代表風，即係☴ ；下卦係乾卦，代表天，即係☰ 。所以，小畜卦就畫成䷈。為咗方便記住卦象，佢有
個名叫**風天小畜**。

卦辭
--

亨。 密云不雨，自我西郊。

彖曰：小畜﹔ 柔得位，而上下應之，曰小畜。 健而巽，剛中而志行，乃亨。 密云不雨，尚往也。 自我西郊，施未行也。

象曰：風行天上，小畜﹔君子以懿文德。

爻辭
--

初九：復自道，何其咎，吉。

九二：牽復，吉。

九三：輿說輻，夫妻反目。

六四：有孚，血去惕出，無咎。

九五：有孚攣如，富以其鄰。

上九：既雨既處，尚德載，婦貞厲。 月幾望，君子征凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
| How to read a taxoboxHow to read a taxobox**快樂鼠尾草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 唇形科 Lamiaceae |
|
|
|
|
|
| 屬 | 鼠尾草屬 *Salvia* |
|
|
|
|
|
|
|
| 種 | **快樂鼠尾草 *S. sclarea*** |
|

 |
|
| 二元學名 |
| ***Salvia sclarea***L. |
|
|
|
|
|
|
|
|
|
|
|
|
|
|
|

 **快樂鼠尾草**（粵拼：faai3 lok6 syu2 mei5 cou2）
（學名：*Salvia sclarea*），又嗌**南歐丹參**（naam4 au1 daan1 sam1）或**香紫蘇**（hoeng1 zi5 sou3），係唇形科鼠尾草屬嘅兩年生草本植物，原產土耳其到敘利亞、中歐到南歐一帶，家下喺中歐、巴爾幹半島同小亞細亞半島、中美洲同南美洲地區先至搵到。

樣
-

植株高0.4～1m。梗四棱柱。葉對生，似蛋，淺灰帶短毛，木質基。花屬頂生，圓錐花序，好大隻，淡粉紅到白，直徑3dm，表面粘稠，2～6朵花環生。籽樣似芝蔴，有黑白兩色。

用途
--

佢嘅籽成日攞嚟做烹飪同飲品，花可以做油炸餅。亦可以做藥，可以醫眼部感染、腸胃脹氣及腸胃潰瘍呢啲病。另外，搞碎咗嘅植物經過水蒸氣蒸餾，可以拎到0.12～0.15%嘅黃到琥珀色嘅精油，重可以提煉成浸膏同淨油，及提取香水。

文化
--

### 旅行馬隊傳奇

喺法國，Hermés喺1961、1974、1978呢三年先後出產嘅Calèche、Amazone、Équipage香水係用做快樂鼠尾草嚟騷咗同馬有關嘅皮革、動物、稻草等元素。

有關嘅書
----

* 芳香植物 第126～127页　三联书店出版社　　ISBN 978-7-108-06100-3

連出去
---

* 快樂鼠尾草 | Salvia sclarea 科技研花图画书
* 快乐鼠尾草Clary Sage 简书
* 香紫苏 Salvia sclarea L 堆糖
| How to read a taxoboxHow to read a taxobox**旱柳** |
| --- |
| 喺加拿大魁北克省滿地可入面種嘅旱柳喺加拿大魁北克省滿地可入面種嘅旱柳 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 楊柳科 Salicaceae |
|
|
|
|
|
| 屬 | 柳屬 *Salix* |
|
|
|
|
|
|
|
| 種 | **旱柳 *S. matsudana*** |
|

 |
|
| 二元學名 |
| ***Salix matsudana***K. |
|
|
|
|
|
|
|
|
|
|
|
|
|
|
|

**旱柳**（粵拼：hon2 lau5；學名：*Salix matsudana*）係楊柳科柳屬嘅落葉喬木，喺中國大陸華北平原同東北三省、黃土高原、青海同甘肅、長江中下游地區、北韓、俄羅斯遠東地區、日本，加拿大、歐洲地區，哥倫比亞嘅山地一帶都搵到。

呢種植物多數生喺海拔10～3600m嘅旱地或水濕地一帶。

樣
-

植株高20m，胸徑有8dm到。樹皮暗灰，有裂溝。枝細長，直立或斜展，有些少短軟毛。葉似披針，長5～10cm，闊10～15mm，先端長漸尖，頂綠底白，冇毛，有光澤。花似圓柱，長15～30mm，粗約6～8mm；花藥黃，似蛋；苞片黃綠，似蛋，先端橛；花序方面，公嘅比較長啲；每年4月開花。

用途
--

佢嘅嫩枝成日攞嚟做綿羊、山羊同牛、駱駝嘅飼料。木製品嘅可以用嚟整傢俬同雕刻，幼柳枝可以用嚟整柳筐、柳帽等用具同其它比較輕嘅工藝品。

連出去
---

* 【旱柳图片】旱柳特征及园林用途 【我的葡萄架】
* 树木银行之旱柳 每日頭條
* 昆明植物研究所. 〈旱柳（原变种）〉. 《《中国高等植物数据库全库》》. 中国科学院微生物研究所. 原著喺2016-03-05歸檔. 喺2009-02-25搵到.
* "Flora of China: Salix matsudana". 喺12 August 2011搵到.
座標: 43°41′32.1″N 128°35′36.9″E﻿ / ﻿43.692250°N 128.593583°E﻿ / 43.692250; 128.593583

|  |  |
| --- | --- |
|  | 呢版有滿文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。 |

**大山水庫**（粵拼：daai6 saan1 seoi2 fu3；中國朝鮮文：**大山水庫****대산 수고**(Daesan sugo)），舊名**塔拉泡**（泡讀炮，taap3 laai1 paau3；滿文：**ᡨᠠᠯᠠ  
ᠣᠮᠣ**，穆麟德：*Tala Omo*，義「曠野湖池」；普通話拼音：Tǎlā Pào），係位於中國吉林延邊朝鮮族自治州敦化嘅水庫，佢喺牡丹江支流塔拉河嘅河口度，個大壩起喺雁鳴湖鎮附近，離敦化市區60公里。呢個水庫始建於1969年2月，到1969年10月完工，係個養魚、防洪爲主嘅中型水庫。大山水庫嘅水源係北面嘅塔拉河（包括佢嘅支流朱敦河、阿拉河），而啲水喺水庫嘅東南角流出，滙入到牡丹江。水庫嘅樣似橢圓，南北長15公里。

大山水庫嘅正常儲水位355米，設計防洪水位356.75米，校核防洪水位358.11米，總庫容0.416億立方米，水庫面積3平方公里，集雨面積343平方公里，海拔354米。起呢個水庫嘅工程總投資190萬元。

大山水庫原本係個天然湖，叫塔拉泡，「塔拉」（tala）係滿文嘅官話轉音，意思係「原野」，話佢喺荒野度；「泡」係東北話「湖」嘅講法。根據地名考證，舊時設嘅額穆縣個地名可能出自塔拉泡。後來起成水庫，個名出自當地地名大山嘴子（而家叫雁鳴湖）。

攷
-

1. 1 2 3 4  王岸英 (2008年第1期（總第68期）). 〈牡丹江流域滿語地名之翻譯考證〉 (PDF). 《民族翻譯》. 原著 (PDF)喺2016年3月5號歸檔. 喺2015年10月11號搵到. `{{cite web}}`: Check date values in: `|date=` (help)
2. ↑  編：栗林 均、呼日勒巴特爾. 《『御製満珠蒙古漢字三合切音清文鑑』満州語配列対照語彙》 (PDF). 《《東北アジア研究センター叢書 第30号》》 (日文). 東北大學東北亞研究中心.`{{cite book}}`: CS1 maint: url-status (link)
3. 1 2 3  〈大山水庫〉. 吉林省水庫移民管理局. 2009年2月7號. 原著喺2016年3月5號歸檔. 喺2015年10月11號搵到.
4. 1 2  《敦化市誌》. 新華出版社. 1991年.
5. ↑  〈志三十一〉. 《清史稿》. 額穆縣：省東三百八十里。……南：牡丹江自敦化入，右合大沙河，左硃爾德河，納戚虎河注入，屈東，左合馬鹿溝、都林、塔拉泡，右朝陽、大小空心木河，入寧安。……
6. ↑  〈雁鳴湖鎮〉. 行政區劃網. 2011年11月8號. 喺2015年10月11號搵到.
**古羅馬雕塑**（英文：**Roman sculpture**）係指古羅馬嘅雕塑藝術。

簡史
--

古羅馬雕塑深受古希臘雕塑影響：當時嘅羅馬共和國（Roman Republic）征服咗希臘嘅土地，控制咗成半個歐洲；到咗公元前 2 世紀嘅時候，喺羅馬做嘢嘅雕塑家經已多數都係希臘人，呢啲雕塑家好多都係俾古羅馬捉咗嚟做奴隸嘅，而且古羅馬嘅人又好興由希臘嗰度搶或者買雕像，將呢啲雕像帶返去羅馬帝國權力中心羅馬嗰頭，甚至攞古希臘嘅雕像嚟裝飾羅馬人嘅神殿（喺宗教上，古羅馬都係拜返古希臘嗰啲天神），於是古羅馬雕塑就喺呢種深受古希臘影響嘅環境下發展。

古羅馬雕塑喺好多特性上都同古希臘雕塑相似，不過零舍出名整人像，尤其係富裕嘅中產階層羅馬人會請雕塑家整佢哋嘅人像。

相集
--

* 一個古羅馬墓穴嘅浮雕公元前 2 世紀一個古羅馬墓穴嘅浮雕  
公元前 2 世紀
* 羅馬帝國皇帝克勞狄嘅胸像公元前 50 年羅馬帝國皇帝克勞狄嘅胸像  
公元前 50 年
* 羅馬帝國開國皇帝奧古斯都嘅雕像公元前 1 世紀羅馬帝國開國皇帝奧古斯都嘅雕像  
公元前 1 世紀
* 一個古羅馬浮雕公元前 13 年一個古羅馬浮雕  
公元前 13 年

睇埋
--

* 古羅馬

攷
-

1. ↑  Henig, Martin (ed.), *A Handbook of Roman Art*, Phaidon, 1983,

|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |
恆卦
**恆卦**，或者就咁叫**恆**，係六十四卦之中嘅第卅二卦。佢上卦係震卦，代表雷，即係☳ ；下卦係巽卦，代表風，即係☴ 。所以，恆卦就畫成䷟。為咗方便記住卦象，佢有個名叫**雷風恆**。

卦辭
--

亨，無咎，利貞，利有攸往。

彖曰：恆，久也。 剛上而柔下，雷風相與，巽而動，剛柔皆應，恆。 恆亨無咎，利貞；久於其道也，天地之道，恆久而不已也。 利有攸往，終則有始也。日月得天，而能久照，四時變化，而能久成，聖人久於其道，而天下化成；觀其所恆，而天地萬物之情可見矣！

象曰：雷風，恆；君子以立不易方。

爻辭
--

初六：浚恆，貞凶，無攸利。

九二：悔亡。

九三：不恆其德，或承之羞，貞吝。

九四：田無禽。

六五：恆其德，貞，婦人吉，夫子凶。

上六：振恆，凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
《**八國聯軍乃正義之師**》係一部由台灣時報文化喺2021年7月20號出版嘅書，作者係劉淇昆。

內容對於八國聯軍同中國嘅戰爭持有相對於中國官方唔同嘅觀點，形容八國聯軍係一支因為人道危機而不得不興嘅仁義之師，有關歷史係被華人歪曲誤解最嚴重嘅一段中國近代史。

書嘅內容提及，當時八國聯軍目的其實係解救被困京城、危在旦夕嘅各國外交官同埋正在被中國政府大屠殺嘅外國傳教士、僑民同埋華人基督徒。而且，清廷既然向西方各國正式宣戰，外國聯軍攻佔天津，威逼京城，亦係理所當然。早喺2013年9月，劉淇昆就已經寫咗文解釋過類似嘅觀點，形容當時係大清政府係宣戰在先，西方各國並無滅亡中國嘅打算，主要係向清廷施壓同埋教人。

反應
--

由於呢本書同中國官方觀點唔同，親中陣營民建聯立法會議員葛珮帆就話呢本書歪曲歷史，令人憤怒。另外，喺2021年10月，香港誠品書店販售呢本書，被指涉嫌違反《港區國安法》後，之後本書要下架。

參考
--

1. 1 2 3 4  TNL香港編輯 (2021-10-17). 〈遭舉報違反《國安法》，港誠品下架《八國聯軍乃正義之師》〉. 《關鍵評論網》 (中文). 喺2021-10-17搵到.
2. ↑  劉淇昆 (2016-09-15). 〈刘淇昆∶八国联军乃正义之师〉. 《禁聞網》 (繁體中文). 喺2021-10-19搵到.
3. ↑  劉淇昆 (2018-12-05). 〈震驚了 被中共歪曲最嚴重的「八國聯軍」真相(圖) - 劉淇昆 - 談古論今〉. 《看中國》 (繁體中文). 喺2021-10-17搵到.
4. ↑  〈「八國聯軍乃正義之師」遭批違反國安法 香港誠品下架〉. 《臺灣中央通訊社》 (中文). 2021-10-17. 喺2021-10-17搵到.